ธรรมบูชา
เทศน์ถวายพระราชกุศล  แด่
สมเด็จพระสังฆราช  (วาสนมหาเถระ)
โดย
ท่านอาจารย์พระมหาบัว  ญาณสัมปันโน
วัดป่าบ้านตาด  จังหวัดอุดรธานี

     นักบวชเราไม่คิดใครจะคิด  นักบวชเราไม่พิจารณา

ใครจะพิจารณา     นักบวชเราไม่มีความเพียรใครจะมี

ความเพียร      นักบวชเราไม่อดไม่ทนใครจะอดจะทน

นักบวชเราไม่ฝืนสิ่งที่เป็นภัยใครจะฝืน    พิจารณาดูซิ

ธรรมะเหล่านี้เป็นธรรมที่ฝืน  สิ่งที่ชั่วช้าลามกไม่ให้มา

ติดเนื้อติดกายติดใจเราต่างหาก

             พระอาจารย์ มหาบัว  ญาณสัมปันโน

ธรรมบูชา
เทศน์ถวายพระราชกุศล  แด่

สมเด็จพระสังฆราช  (วาสนมหาเถระ)
โดย
ท่านอาจารย์พระมหาบัว  ญาณสัมปันโน

วัดป่าบ้านตาด  จังหวัดอุดรธานี

        ถ้าท่านผู้ใดประสงค์จะพิมพ์แจกเป็นธรรมทาน             ท่านผู้นั้น

กรุณาพิมพ์ได้ตามประสงค์โดยไม่ต้องขออนุญาตแต่อย่างใด  นอกจาก

พิมพ์เพื่อจำหน่ายจึงของสงวนสิทธิ์     เพราะผู้แสดงไม่ต้องการอะไรยิ่งกว่าใจที่เป็นสมบัติล้นค่ากว่าสมบัติใด  ๆ ในโลก

                                                                                                 บัว

อนิสงส์แห่งธรรมทานนี้

ขอถวายเป็นพระราชกุศลแด่ล้นเกล้าฯ

พระบาทสมเด็จพระเจ้าอยู่หัว

๕  ธันวาคม  ๒๕๓๒

ธรรมบูชา

เทศน์ถวายพระราชกุศลแด่

พระศพสมเด็จอริยวงศาคตญาณ

สมเด็จพระสังฆราช  สกลมหาสังฆปริณายก

(วาสน์  วาสนมหาเถระ)

ณ  วัดราชบพิธสถิตมหาสีมาราม  กรุงเทพฯ

เมื่อวันที่  ๒๘  พฤศจิกายน  พุทธศึกราช  ๒๕๓๑

_________________


นโม  ตัสส  ภควโต สวหโต สมมาสมพุทธสส(๓ ครั้ง)

อนิจจา  วต  สงขารา   อุปปาทวยธมมิโน

อุปปชชิตวา  นรุชฌนติ  เตสํ  วูปสโม สุโขติ

         บัดนี้จะได้แสดงธรรมเพื่อเป็นที่ระลึกและข้อปฏิบัติ

แก่ท่านพุทธศาสนิกชนทั้งหลาย  ในขณะที่ฟังธรรมกรุณาพา

กันตั้งใจฟังให้เกิดผลเกิดประโยชน์  อย่าฟังให้เป็นสักแต่ว่าพิธี

เพราะศาสนธรรมคำสั่งสอนของพระพุทธเจ้าที่ได้ทรงขวน-

ขวายตะเกียกตะกายมาสอนโลกนั้นไม่ได้ทำเพียงเป็นพิธี  แต่

ทรงสละเป็นสละตายจริง  ๆ  กว่าจะได้ตรัสรู้ธรรม  ถ้าพูด

ถึงเรื่องความพยายามใด  ๆ  พระองค์ทรงทุ่มเทลงหมดทุกสิ่ง

ทุกอย่าง  เพื่อความเป็นพระพุทธเจ้า ๑  เพื่อความเป็นศาสดา

สอนโลกให้ได้หลุดพ้นจากทุกข์จากสงสารเป็นลำดับลำดา  ๑

จึงต้องทรงขวนขวายเอามากมายผิดธรรมดาอยู่มาก  บรรดา

พระพุทธเจ้าแต่ละพระองค์ทรงขวนขวายสร้างพระบารมี

เพื่อความเป็นพระพุทธเจ้าและเพื่อการรื้อขนสัตว์ออกจากโลก

นั้น  เป็นสิ่งที่อัศจรรย์ไม่มีใครเสมอเหมือน  แม้เวลาได้ตรัสรู้

ขึ้นมาแล้วก็เช่นเดียวกัน

         ธรรมของพระพุทธเจ้าไม่ใช่ธรรมที่คนสามัญธรรมดา

มีกิเลสทั่ว  ๆ  ไปจะรู้ได้เห็นได้  ความรู้ก็แปลกต่างจากโลก

ธรรมทั้งหลายที่ทรงรู้ทรงเห็นก็แปลกต่างจากโลก  เวลาแนะนำ

สั่งสอนก็สั่งสอนในสิ่งที่แปลกต่างจากโลก  ซึ่งไม่เคยรู้ไม่เคย

เห็นไม่เคยสอนกันเลย  นี่สรุปความแห่งความเป็นศาสดาของ

พระพุทธเจ้า  ที่ทรงอุตส่าห์พยายามประพฤติปฏิบัติมา  การ

แนะนำสั่งสอนโลก  จึงต้องทรงสั่งสอนด้วยความรู้และด้วย

พระเมตตาจริง ๆ  เพราะพระองค์รู้พระองค์เห็นจริง  ๆ  ไม่ใช่รู้

มาจากคำบอกเล่าหรือจากพิธีการต่าง  ๆ  แต่ทรงรู้ทรงเห็น

ด้วยภาคปฏิบัติจริง ๆ  

         การแนะนำสั่งสอนจึงสอนเพื่อให้เข้าอกเข้าใจในอรรถ

ในธรรมในความดีความชั่วทั้งหลาย  ซึ่งมีความเกี่ยวเนื่องกับ

ตนอยู่ทุก  ๆ  รายด้วย  สอนทั้งวิธีประพฤติปฏิบัติ  ควรละก็ให้

ละ   ควรบำเพ็ญก็ให้บำเพ็ญจริง  ๆ  จนกระทั่งเป็นผลขึ้นมา

จากความรู้ความเห็นหรือการปฏิบัติของตน  ให้ได้เป็นที่อบอุ่น

เย็นอกเย็นใจแก่เจ้าของจริง  ๆ  สมกับศาสนธรรมนี้ออกจาก

ท่านผู้บริสุทธิ์คือพระพุทธเจ้าผู้เป็นศาสดาประกาศศาสนธรรม

นั้นทรงเป็นผู้บริสุทธิ์  ไม่มีกิเลสแม้นิดหนึ่งเข้าเคลือบแฝง

เลยพอที่จะให้เป็นลุ่ม ๆ  ดอน  ๆ  ในการสั่งสอนสัตวโลก ดังที่

ท่านสอนว่า  บาปมีจริง  บุญมีจริง  นรกมีจริง  สวรรค์มีจริง

ตลอดพรหมโลกมีจริง  นิพพานมีจริง  เหล่านี้เป็นสิ่งที่ทรงรู้

ทรงเห็นแล้วตั้งแต่ตรัสรู้ทีแรกมาเป็นลำดับลำดา

         เราจะเห็นได้เวลาพระองค์ทรงบรรลุปุพเพนิวาสานุส-

สติญาณด้วยภาคปฏิบัติของพระองค์เองในปฐมยามคืนเดือน

๖  เพ็ญ  ทรงพินิจพิจารณาถึงเรื่องความเกิดแก่เจ็บตาย  ซึ่ง

เป็นเรื่องหาบหามกองทุกข์น้อยใหญ่ทั้งนั้น  เรื่อยมาจนหา

ที่สิ้นสุดยุติไม่ได้  เพียงเรื่องของพระองค์เท่านั้นก็มากมาย

ก่ายกองแล้ว  เรื่องการเกิดการตายในภพน้อยภพใหญ่ ไม่ว่า

ภพใด  ๆ  ขึ้นชื่อว่าจิตวิญญาณซึ่งเป็นของละเอียด  และอำนาจ

แห่งกรรมและเชื้อแห่งภพนี้ที่จะไม่ให้ไปเกิดได้นั้นไม่มี

             ด้วยเหตุนี้พระพุทธเจ้าเมื่อยังทรงเป็นสามัญชนธรรมดา

เช่นเดียวกับเรา ๆ  ท่าน  ๆ นี้  จึงไม่พ้นที่จะต้องเป็นสัตว์ประเภท

ต่าง  ๆ  ตลอดถึงตกนรกอเวจีขึ้นสวรรค์ชั้นพรหม  ที่ควรจะ

ย้อนกลับมาเกิดอีกได้ด้วยกันทั้งนั้น  เมื่อทรงรู้ทรงเห็นใน

ความเป็นมาของพระองค์แล้วก็เหมือนกับว่าพระทัยหาย  ภาษา

ของเราเรียกว่าใจหาย  เพราะเกิดแล้วเกิดเล่าตายแล้วตายเล่า

มีแต่เรื่องแบกเรื่องหาบกองทุกข์ทั้งนั้น  มากน้อยตามแต่อำนาจ

แห่งกรรม

       คำว่าเกิดได้แก่เชื้อคืออวิชชาพาให้สัตว์ทั้งหลายเกิด

บังคับไม่ได้ว่าไม่ให้เกิด  ต้องเกิด  ร้อยทั้งร้อยเกิดทั้งนั้น  แต่

การเกิดดีเกิดชั่วสูง ๆ  ต่ำ  ๆ  มีกรรมหนักกรรมเบาทั้งดีทั้งชั่ว

นั้น  เป็นไปเพราะอำนาจแห่งกรรม เพราะสัตว์ทั้งหลายเกิด

มาไม่ว่ามนุษย์ไม่ว่าสัตว์ทั่ว  ๆ  ไป  มีโอกาสที่จะทำกรรมดีชั่ว

ได้ด้วยกันทั้งนั้น  เป็นแต่เพียงว่าตนเป็นสัตว์ไม่ทราบว่าตนทำ

ดีทำชั่ว  สำหรับมนุษย์เรานั้นพอรู้ได้พอทราบได้ว่าเคยทำ

ดีทำชั่วมา  แม้เช่นนั้นก็ไม่สามารถที่จะรู้ความเป็นมาของตน

ว่าได้ทำดีทำชั่วมากน้อยเพียงไร

      นี่พระองค์เองก็ทรงเป็นอย่านั้น  ทรงถือพระองค์เป็น

รากเป็นฐานเป็นสักขีพยานในการเกิดการตายการตกนรก

หมกไหม้ตลอดถึงไปสวรรค์พรหมโลก  ในขั้นที่ควรจะย้อน

กลับมาสู่โลกสู่สงสารเวียนว่ายตายเกิดอยู่อีก  พระองค์ได้ทรง

ท่องเทียวมามากต่อมากแล้ว  และทรงรู้ด้วยปุพเพนิวาสานุสสติ

ญาณโดยไม่อาจสงสัย

       ในอันดับต่อไปก็ทรงพิจารณาดูสัตวโลกเป็นอย่างไร

เมื่อได้บรรลุจุตูปปาตญาณในมัชฌิยามนั้นแล้ว  ก็ทรงเห็น

เช่นนั้นเหมือนกัน  ไม่ว่าจิตวิญญาณดวงใดของสัตว์ของมนุษย์

ของโลกสงสารที่อยู่ในสามแดนโลกธาตุนี้  มีแต่ความดิ้นรน

กระวนกระวายอยู่ด้วยอำนาจแห่งกรรมและผลของกรรมทั้งนั้น

นี่ก็ประหนึ่งว่าใจหายถ้าภาษาของเรา  ว่าพระพุทธเจ้าทรง

พระทัยหายก็ถูก  ทิ้งสอนอย่างนี้ไม่ได้ผิดกันเลย  จิตวิญญาณ

แต่ละดวง  ๆ  นั้นที่จะไม่เกิด  ที่จะไม่ได้เสวยทุกข์สุขในสถานที่

ต่าง  ๆ  ซึ่งเป็นวิสัยของสัตวโลกผู้สร้างกรรมแต่ละราย  ๆ  ที่จะ

ต้องไปเกิดด้วยอำนาจแห่งกรรมของตนนั้นเป็นได้ด้วยกัน

ทั้งนั้นนับแต่พระพุทธเจ้าในเวลาที่ทรงเป็นสามัญชนธรรมดา

ลงมาจนกระทั่งถึงสัตว์ทั้งหลายไม่มีกำหนดไม่มีประมาณ

      เพราะฉะนั้นการเกิดการตายจึงเป็นพื้นเพของสัตว์ผู้มี

เชื้อแห่งภพอยู่ภายในใจนี้จะต้องเกิดตายด้วยกันทั้งนั้น  ใครจะ

ปฏิเสธว่าตายแล้วสูญ  ว่าบาปไม่มีบุญไม่มีก็ตาม  นั้นเป็นเรื่อง

ความปิดบังของกิเลสอวิชชา  ซึ่งมีความชำนิชำนาญในการฉุด

การลากการบังคับบัญชาสัตว์ทั้งหลาย  ให้เกิดมาเป็นประจำ

อยู่แล้ว  ในสามแดนโลกธาตุนี้ไม่มีธรรชาติใดที่จะมีอำนาจ

เหนือกิเลสประเภทที่สำคัญได้แก่  อวิชชาปจจยา ที่พาให้สัตว์

เกิดตายนี้ไปได้  และวิบากกรรมดีชั่วซึ่งจะเป็นเงาตามตัวไป

นั้นก็เป็นไปได้ด้วยกันอย่างนี้ไม่มีสิ้นสุดยุติ  ถ้าเป็นรถก็วิ่ง

จนกระทั่งลงคลอง  จมไปเลยทั้งเจ้าของแลรถ  ถ้าพูดเรื่อง

จิตวิญญาณก็หมุนเกิดหมุนตายอยู่ทำนองนั้น  ถ้าไม่มีธรรมะ

เป็นเบรคห้ามล้อและตัดภพตัดชาติให้ย่นเข้ามา  ด้วยการ

สร้างคุณงามความดีทั้งหลายโดยลำดับลำดาแล้ว  อย่างไรจิต

ดวงนี้เคยเป็นมาฉันใดก็จะเป็นไปฉันนั้น  ไม่ขึ้นอยู่กับความรู้

ความเห็นความเข้าใจของผู้ใด  ซึ่งเกิดมาหรือเป็นมาด้วยอำนาจ

ของกิเลสปิดบังแล้วแสดงออกมาเลย  คือต้องเกิดต้องตายด้วย

อำนาจแห่งเชื้อคืออวิชชาพาให้เกิดตายไปตลอดอนันตกาล

นั่นแล

        กิเลสปิดบังจิตใจของสัตวโลกนั้นก็ไม่ผิดอะไรกับเรา

เอาผ้ามาปิดตาของเรา  หรือคนตาบอดจะเดินเหินไปไหนกี่ครั้ง

กี่หนกี่ร้อยกี่พันครั้งก็ตาม  คนตาบอดนั้นจะไม่สามารถระลึก

รู้ได้ว่าตนได้เคยไปแล้วในสถานที่นั้น  ๆ  ทั้งที่เคยท่องเที่ยว

ไปมาอยู่ตลอดเวลาแต่ไม่ทราบว่าเจ้าของเคยไปแล้ว  เพราะ

ความปิดบังตาหรือตาบอด  เรื่องของจิตที่บอดด้วยอำนาจของ

กิเลสอวิชชาปิดบังก็เป็นเช่นนั้นเหมือนกัน  เกิดแล้วตายเล่า

เกิดแล้วตายเล่า  ออกจากภพนี้เข้าสู่ภพนั้นไม่มีเวลาหยุดยั้ง

ผ่อนคลายเลยเพราะธรรมชาตินี้พาให้หมุนตัวไปเอง  ไม่มีคำว่า

ชราคร่ำคร่า  ถึงว่าเป็น  อนิจจํ   เพราะอยู่ในแดนสมมุติก็ตาม
แต่ก็เปลี่ยนแปลงเพื่อความเป็นกิเลส  ไม่ได้เปลี่ยนแปลงเพื่อ

ความเป็นอรรถเป็นธรรม  ให้ผู้หนึ่งผู้ใดได้รับความสุขความ

สบายหรือพอที่จะให้ตายใจจากมันได้เลย  ความเปลี่ยนแปลง

ก็เปลี่ยนแปลงไปแบบกิเลสในวงวัฏวนนั่นแล

      คำว่า  อนิจจ  ของกิเลสต้องเปลี่ยนเพื่อความเป็นกิเลส

เสมอ  เมื่อเปลี่ยนเพื่อความเป็นกิเลสอยู่แล้ว  คำว่า  ทุกข ที่สัตว์

ทั้งหลายจะต้องเสวยตามอำนาจแห่งกรรมดีกรรมชั่วของตน

ทำไมจะไม่มี  เพราะกิเลสเป็นสาเหตุแท้  ๆ  ที่จะให้สัตว์ทำบาป

ทำกรรม  เราอยู่เฉย ๆ  ไม่ได้  ต้องทำทั้ง ๆ  ที่เราไม่อยากทำก็

ตาม  แต่อำนาจอันนั้นอยู่เหนือเราทำให้เราอยากทำให้เราพอใจ

เพราะเหตุนั้นจิตใจที่มีความหนาแน่นอยู่ด้วยกิเลสทั้งหลายจึง

อยากจึงหิวโหยในการทำกรรมชั่วไม่มีประมาณ  โดยเจ้าตัว

ไม่รู้ว่านั้นคือความผิด  เราไม่ต้องไปดูจิตของผู้หนึ่งผู้ใด  เราดู

จิตของเรานี้ก็รู้  เวลาที่ยังไม่เคยอบรมไม่เคยศึกษาในอรรถ

ในธรรมไม่เคยปฏิบัติอรรถธรรมเลย  เราจะไม่ทราบเลยว่าจิต

ของเราวันหนึ่ง  ๆ  หมุนไปในทางใดมาก  ซึ่งส่วนมากก็หมุน

ไปตามความชอบใจ  ความชอบใจนั้นแลร้อยทั้งร้อยเป็นทางเดิน

ของกิเลสที่เปิดโล่งไว้แล้วให้เราเดินตาม  เหมือนสัตว์ตัวที่ถูก

จูงไปเท่านั้น  ถูกจูงไปจนกระทั่งถึงที่ฆ่า  มารู้สึกตัวก็สายไป

เสียแล้ว  มีแต่เรื่องที่สายไปเสียแล้ว  สายไปเสียแล้ว  เพราะ

อำนาจแห่งกรรมอันนี้หรืออำนาจของกิเลสมันหนาแน่นทำ

สัตว์ทั้งหลายให้เป็นเช่นนั้น

      นี่เพียงดูจิตของเรานี้ก็รู้  ถ้าเราดูด้วยภาคปฏิบัติศาสน-

ธรรมของพระพุทธเจ้า  เฉพาะอย่างยิ่งจิตตภาวนาเป็นสำคัญมาก

ด้วยเหตุนี้พระองค์จึงทรงเน้นหนักลงภาคปฏิบัติมากทีเดียว

ปริยัติได้แก่การศึกษาเล่าเรียนให้รู้จักเข็มทิศทางเดินในการละ

ในการบำเพ็ญแล้ว  ปฏิบัติก็ให้ดำเนินคือปฏิบัติตามสวากขาต-

ธรรมที่ตรัสไว้ชอบแล้วนั้น  ๆ  จะไม่เป็นอื่น  เมื่อเราก้าวเดินตาม

หลักธรรมชาตินี้แล้วก็สามารถที่จะรู้ได้  จิตที่จะรู้ได้ต้องเป็น

จิตที่มีความสงบตัว  พอยับยั้งตัวได้ด้วยความสงบผ่องใส  ถ้า

จิตวุ่นวี่วุ่นวายส่ายแส่กลิ้งไปกลิ้งมาเหมือนฟุตบอลที่ถูกกิเลส

เตะไปทางนั้นยันไปทางนี้อยู่เช่นนี้  อย่างไรก็ไม่รู้วิถีความเป็น

มาของตัว  เกิดเท่าไรก็ไม่รู้  ตายเท่าไรก็ไม่รู้  เคยเสวยทุกข-

เวทนามาสักกี่กัปกี่กัลป์แล้วในจิตดวงนี้ก็ไม่รู้  เพราะจิตดวงนี้

ไม่เคยตาย  มีแต่เปลี่ยนร่างไปตามอำนาจแห่งกรรมดี-ชั่ว-

และเชื้อที่บังคับให้เกิดนี้เท่านั้น  แต่ก็ไม่สามารถทราบเรื่อง

ราวความเป็นมาของตนได้

        ถ้าเราอยากจะทราบเรื่องของเราก็ให้ตั้งใจประพฤติ

ปฏิบัติ  ท่านเรียกว่าภาคปฏิบัติ  ฆราวาสก็ทำได้  เพราะฆราวาส

ก็มีภัยเหมือนกัน  ได้แก่กิเลสเป็นเครื่องย่ำยีตีแหลกภายในจิตใจ

หาเวลาสงบเย็นใจไม่ได้ก็เพราะเราไม่มีธรรมเข้ายื้อแย่งแข่งดี

กันนั่นเอง  จึงมีแต่เรื่องของกิเลสทำงานภายในหัวใจ  เวลามอง

เห็นหน้ากันก็มีแต่บ่นระบายความทุกข์ออกมาสู่กันฟังว่า  เป็น

ทุกข์อย่างนั้นเป็นทุกข์อย่างนี้  ไม่ว่าคนมีคนจนคนโง่คนฉลาด

ฐานะใดก็ตาม  กิเลสอยู่เหนือนั้นต้องบังคับให้เกิดความทุกข์

ความทรมานอยู่ด้วยกันทั้งนั้น  เมื่อเป็นเช่นนั้น  เจอกันแล้วจะ

เอาความสุขความสบายที่ไหนมาพูดกันเพราะไม่เคยสุขไม่เคย

สบายด้วยอำนาจของกิเลส  มีแต่เรื่องของความทุกข์ความทรมาน

เป็นลำดับลำดามาเท่านั้น  จึงต้องได้นำความทุกข์ออกระบาย

ต่อกัน  นี่เรื่องของจิตที่วุ่นวี่วุ่นวายเพราะอำนาจของกิเลสมันฉุด

มันลาก  ทำให้เกิดความทุกข์ความทรมานอย่างนี้

       แต่เราก็ไม่ทราบว่าสาเหตุนี้เกิดขึ้นมาอย่างไร  เกิดขึ้น

มาเพราะอะไร  อันนี้เป็นภัยต่อเราหรือไม่เป็นภัยเราก็ไม่รู้

ร้อนเราก็ถือว่าเราร้อนเสีย  ทุกข์ก็ถือว่าเราทุกข์เสีย  ไม่ถือว่า

สิ่งใดมาทำให้เราเป็นทุกข์  เกิดความทุกข์ความทรมานขนาด

ไหนก็ตามอยู่ในร่างกายและจิตใจของเรา  เราก็จะเหมาเอาเรา

ทั้งคนนี้ว่าเป็นทุกข์เป็นความลำบาก  ไม่ได้คิดเลยว่าสาเหตุที่

เป็นความทุกข์นี้มาจากไหน  อะไรเป็นสาเหตุให้เกิดทุกข์จึง

ได้รับความทุกข์ความทรมาน  ก็ไม่รู้เลย  เช่นเดียวกันกับสัตว์

ที่ถูกจูงเข้าสู่ที่ฆ่านั้นเอง

         เมื่อจิตของเราได้รับการอบรมตามหลักศาสนธรรม

ที่พระพุทธเจ้าทรงสั่งสอนไว้แล้วโดยถูกต้องนั้น  นำเข้ามา

ปฏิบัติต่อจิตใจ เฉพาะอย่างยิ่งจิตตภาวนา  ทำใจของเราให้สงบ

เย็น  อย่างน้อยให้สงบเย็น    ใจอยู่เฉย  ๆ  จะให้สงบเองไม่ได้

ต้องมีเครื่องทำให้สงบ   เพราะเวลาฟุ้งซ่านก็มีสาเหตุ  มีเครื่อง

บังคับบัญชาให้จิตฟุ้งซ่าน  ไม่ใช่จิตอยู่เฉย  ๆ  จะฟ้งซ่าน  ที่

ฟุ้งซ่านนั้นเป็นไปเพราะอำนาจของกิเลส  ความสงบนี้จะสงบ

ได้เพราะอำนาจแห่งธรรมซึ่งเป็นเครื่องแก้กัน  ถอดถอนกัน

หรือเป็นข้าศึกต่อกันลบล้างกันกับกิเลสซึ่งมีอยู่บนหัวใจเรา

ให้สงบตัวลงเป็นความสุขแก่ใจเอง

          เมื่อเรานำธรรมเข้ามาแก้มาถอดมาถอน  เฉพาะอย่างยิ่ง

ธรรมบทใดที่ถูกกับจริตจิตใจของเรา  ที่ท่านแสดงไว้ในกรรมฐาน

๔๐  ห้องในบทใดบทหนึ่ง  เช่น  พุทโธ  หรือธัมโม  หรือสังโฆ

หรืออานาปานสติ  เป็นต้น  ให้นำธรรมบทนั้น  ๆ  เข้ามาสู่จิตใจ

ของเรา   แล้วยึดธรรมบทนั้นไว้เป็นคำบริกรรม  ให้จิตรู้อยู่กับ

ธรรมบทนั้น  เช่น เราบริกรรมพุทโธ  ก็ให้จิตรู้อยู่กับพุทโธ  ๆ

ให้มีความสืบเนื่องกันโดยความสติเป็นเครื่องบังคับบัญชา

อย่าให้จิตเถลไถลออกไปสู่อารมณ์ใด  เมื่อความรู้กับธรรมได้

สืบเนื่องต่อกันอยู่แล้ว  จิตใจก็จะค่อยสงบเข้ามา ๆ  พอสงบลง

ไปครั้งนี้เท่านั้นก็สามารถที่จะทำให้ใจเราเป็นสุข  เกิดความเชื่อ

ความพออกพอใจ  แล้วความขยันหมั่นเพียรความอุตส่าห์พยายาม

จะตาม  ๆ  มาพร้อม ๆ  กันกับความเห็นที่เป็นสักขีพยานใน

ความสงบของเราเพียงครั้งหรือสองครั้งนี้เป็นปากเป็นทาง

ต่อไปก็จะปรากฏเป็นความสงบขึ้นมาเรื่อย  ๆ  ตามการบำเพ็ญ

ของเรา

         นี่ละการปลูกศรัทธาต้องให้รู้ก่อน  ศรัทธาที่เคยได้ยิน

ได้ฟังเป็นอย่างหนึ่ง  ศรัทธาที่เกิดที่เห็นจากการปฏิบัติของ

ตัวเองที่เรียกว่า  สนทิฏฐิโก เป็นอีกอย่างหนึ่ง  แม้สมาธิก็เป็น

สนทิฏฐิโก   ที่เราจะต้องรู้เองเห็นเองในการปฏิบัติของเรา  พอ

จิตสงบเย็นลงไปเท่านั้น    ความฟุ้งซ่านรำคาญทั้งหลายอัน

เป็นเรื่องของกิเลสนั้นจะสงบตัวลงไป   เพราะถูกธรรมได้แก่

สมถธรรมครอบหัวมันลงไปใจก็มีความสงบ   เมื่อจิตสงบแล้ว

เย็นสบายไปหมด   เหมือนกับไม่มีสิ่งใด  ๆ  ในสามแดนโลกธาตุ

นี้เข้ามาเกี่ยวข้องกับความรู้ที่เด่นอยู่ภายในตัวเอง  ไม่มีเรื่อง

อันใดเข้ามายุ่งเลย  นั่นเรียกว่าความสงบของใจจากจิตตภาวนา

ของผู้ปฏิบัติ

        ใจสงบแนบแน่นลงไปเท่าไรยิ่งเห็นความแปลกประหลาด

และอัศจรรย์ของธรรมะที่พระพุทธเจ้าทรงสั่งสอนไว้  และยิ่ง

เห็นเป็นของแปลกประหลาดในภาคปฏิบัติของเรา  ที่พระพุทธ-

เจ้าย้ำแล้วย้ำเล่าว่า  เรียนรู้แล้วให้ปฏิบัติอย่าเพียงจำได้เฉย  ๆ

จำได้เฉย ๆ  ก็เหมือนกับแปลนบ้านแปลนเรือน  ทำสักเท่าไร

ถ้าเป็นกระดาษก็กองเต็มห้องอยู่  ก็เป็นแต่แปลนอยู่ในกระดาษ

ไม่เป็นบ้านเป็นเรือนเป็นตึกเป็นรามบ้านช่องให้  เมื่อเราได้

นำแปลนนั้นออกมากางแล้วปฏิบัติหน้าที่ตามแปลนนั้น  ย่อม

สำเร็จเป็นรูปเป็นร่างเป็นบ้านเป็นเรือนขึ้นมาฉันใด  การปฏิบัติ

ศาสนธรรมที่ได้รู้ได้เห็นขึ้นมาภายในจิตของตนเองก็ย่อมเป็น

ฉันนั้นเหมือนกัน   

       ท่านจึงเรียกว่าสวากขาตธรรม  ตรัสไว้ชอบแล้ว   เพราะ

ได้ทรงรู้ทรงเห็นเต็มพระทัยมาแล้วจึงได้มาสอนโลก  สมาธิ

ไม่ว่าสมาธิขั้นใด   พระองค์ทรงรู้ทรงเป็นมาแล้วจึ่งนำมาสอนโลก 

เมื่อเป็นเช่นนั้นจะผิดไปที่ตรงไหน  เมื่อไม่ผิดก็ยืนยันกันด้วย

สวากขาโต  ภควตา  ธมโม  พระธรรมอันพระผู้มีพระภาคเจ้า

ตรัสไว้ชอบแล้ว  ทีนี้เมื่อเราได้ดำเนินตามนั้น  จิตของเราไม่เคย

สงบก็เห็นความสงบ  ความสุขที่เกิดขึ้นจากความสงบของจิตนั้น

ต่างกันกับความสุขทั้งหลายที่เราเคยผ่านมา  ไม่ว่าจะผ่านทาง

ตา  ทางหู  ทางจมูก  ทางลิ้น  ทางกาย  หรือใจคิดเป็นอารมณ์ขึ้น

มาเองก็ตาม  จะไม่มีสิ่งใดเหมือนกับความสงบเย็นในขณะที่จิต

หยั่งเข้าสู่ความสงบหรือสมาธินั้นเลย  นี่เป็นผลให้เราเห็น  แล้ว

ดีไม่ดีต้องเป็นความตื่นเต้นภายในจิตใจ  ตื่นเต้นด้วย  อัศจรรย์

ในใจของเจ้าของในขณะนั้นด้วย  เพราะไม่เคยรู้ไม่เคยเห็นสิ่ง

  เหล่านี้มาแต่กาลก่อน  แต่เราได้ปฏิบัติตามแนวแถวที่พระพุทธ-

เจ้าทรงสั่งสอนไว้  เช่น  บริกรรมพุทโธ  ๆ  เป็นต้น        ให้ต่อ

เนื่องสืบกันเป็นลำดับจึงได้รับรู้เห็นความสงบเย็นเหล่านี้ประจักษ์

ใจ  อารมณ์อันนี้แม้จะปรุงก็ตาม  แต่เป็นอารมณ์ของธรรม

ที่จะทำใจให้สงบโดยลำดับ  ไม่เป็นอารมณ์ของกิเลสซึ่งปรุงไป

เท่าไรยุ่งไปเท่านั้น  แต่อารมณ์ของธรรมนี้ปรุงไปเท่าไร  มีสติ

บังคับบัญชาหนาแน่นอยู่ตลอดเวลาแล้ว  จะเกิดความสงบเย็นใจ

ขึ้นมาตามลำดับของการบำเพ็ญ  ท่านจึงสอนให้บริกรรม  ซึ่ง

เป็นธรรมกำกับใจในเวลาภาวนาหรือเวลาอื่น ๆ 

        เพียงความสงบเย็นใจนี้ก็สว่างโร่ไปหมดแล้วภายใน

จิตใจของเรา  ทีนี้อจลศรัทธาไม่ต้องบอกเกิดขึ้นมาเอง  ธรรม

ที่สูงกว่านี้มีไหม  เพียงจิตเป็นในขั้นสมาธินี้ก็เป็นเครื่องยืนยัน

หรือเชื่อมโยงต่อธรรมขั้นสูงที่พระองค์ท่านทรงสั่งสอนไว้แล้ว

โดยไม่อาจสงสัย  แม้เรายังไม่รู้ก็ตาม  รู้เพียงขั้นสมาธิที่ความสงบ

แนบแน่นของตนนี้  ก็สามารถที่จะซึมซาบไปถึงธรรมทั้งหลาย

ที่เรายังไม่รู้ไม่เห็น  และประมวลเข้ามาสู่กำลังใจของเรา  ให้เกิด

ความเชื่อความเลื่อมใส  ให้เกิดความอุตส่าห์พยายาม  ให้เกิด

ความขวนขวาย  ให้มีความรักใคร่ชอบใจในธรรมเครื่องดำเนิน

ทั้งหลายที่ท่านว่า  ฉันทะ  วิริยะ  จิตตะ  วิมังสา  นั้นจะรวมตัว

เข้ามาสู่จิตดวงเดียวนี้  แล้วก็เป็นพลังขึ้นมา

          พลังของธรรมกับพลังของกิเลสนี้ต่างกัน    พลังของกิเลส

มีมากเท่าไรยิ่งเหยียบย่ำทำลายจิตใจของเรา           ให้ทุกข์ยาก

ลำบากทรมานมาก      ดีไม่ดีถึงเป็นบ้าก็มีเพราะความที่คิดมาก

ยุ่งมากทุกข์มากทรมานมากบีบบังคับมาก    แต่พลังของธรรมนี้

มีมากเท่าไรยิ่งให้เราเกิดความสุขเย็นใจ  มีความอ่อนนิ่มไปหมด

ภายในจิตใจด้วยความเป็นสุข  และเกิดความเมตตาสงสารไม่

มีประมาณ  เพราะความเมตตานี้เกิดขึ้นมาจากจิตที่สงบอ่อน

ตัวที่สุด  มีความสุข  เหมือนเรามีสมบัติเงินทองข้าวของมาก

คนที่มีธรรมในใจย่อมอยากจะแจกจ่ายให้ทานไป  ความรู้วิชา

มีมากน้อยเพียงไร  เมื่อมีแล้วก็อยากจะแจกจ่ายไป  นี่ธรรมมี

เพียงไรภายในจิตใจก็อยากแนะนำสั่งสอนหมู่เพื่อนให้ประพฤติ

ปฏิบัติ  เพื่อจะได้รู้ได้เห็นบ้างแม้ไม่มากดังธรรมที่เราได้รู้ได้

เห็นประจักษ์อยู่นี้  ที่ท่านเรียกว่าสมาธิธรรม  เพียงเท่านี้ก็

หยั่งไปแล้วซ่านไปแล้วแก่เพื่อนทุกข์เกิดแก่เจ็บตายทั้งหลาย

         ถ้าเป็นผู้มีนิสัยในทางที่จะรู้จะเห็นสิ่งต่าง  ๆ  ดังที่พระ-

พุทธเจ้าทรงสั่งสอนไว้  ว่าพวกเปรตพวกผีพวกเทวบุตรเทวดา

อินทร์พรหมทั้งหลายนั้น  พระพุทธเจ้าท่านเป็นครูสอนหมดแล้ว

ทำไมเราจึงไม่เห็นพิจารณาซิ  พระพุทธเจ้าต่างจากเราอย่างไร

บ้าง  มีความสามารถกว่าเราอย่างไรบ้าง  สิ่งเหล่านี้เราไม่เห็น

ตาของเราก็แค่รูปแค่สีสันวรรณะเท่านั้นไม่มากกว่านั้น  หูก็เพียง

ได้ยิน  หูเนื้อหูหนังตาเนื้อตาหนังเพียงอยู่ในวิสัยเท่านั้น  แต่

ตาญาณคือใจนี้ลึกซึ้งมากไม่มีสิ่งใดจะเสมอเหมือน  นี่ละที่

พระพุทธเจ้าเปิดออกหมด  เมฆมหามืดกำบังจิตใจหรือพระทัย

ของพระองค์คือกิเลสทั้งหลายได้เปิดออกหมด  ก็เช่นเดียวกับ

พระอาทิตย์ที่สว่างกระจ่างแจ้งลงมาเห็นหมดทุกสิ่งทุกอย่าง

ฉันใด  พระญาณหยั่งทราบก็ออกมาจากจิตที่สว่างไสวภายใน

พระองค์  ก็กระจ่างแจ้งไปหมดทั่วแดนโลกธาตุฉันนั้น

         ทีนี้สิ่งใดที่มีอยู่อย่างใดทำไมจะไม่เห็น  นรกเคยมีมาตั้งแต่

ดั้งเดิม  เคยเผาสัตว์มาตั้งแต่พระพุทธเจ้าองค์ไหน  ๆ  มาแล้ว  ถ้า

จะพูดถึงเรื่องการเกิดของพระพุทธเจ้าหรือการอุบัติของพระ-

พุทธเจ้าแล้ว  เราอย่าพูดเลยว่าเพียงเช่นอย่าง  ๑๐  องค์หรือ

๕๐ องค์หรือ  ๕๐๐  องค์ก็ตาม  ดังที่เราเคยเห็นในตำรับตำรา

มีเป็นล้าน  ๆ  ๆ เพราะเหตุใด  เพราะสิ่งที่จะทำให้เป็นพระ-

พุทธเจ้าเกิดได้  สิ่งที่จะทำให้จิตใจนี้บริสุทธิ์ขึ้นมาได้คืออะไร

ท่านก็ยืนยันไว้แล้วตั้งแต่ตรัสรู้ใหม่  ๆ  ว่าอริยสัจ  ๔ อริยสัจ ๔

คืออะไร  คือทุกข์  สมุทัย  นิโรธ  มรรค  นี้แลเป็นธรรม  หรือ

เป็นโรงงานอันสำคัญที่สุดที่จะกลั่นกรองจิตของผู้มีกิเลสให้

เบาบางลงไปโดยลำดับ  จนกระทั่งถึงความสิ้นกิเลสได้โดย

สิ้นเชิงจากอริยสัจทั้งสี่นี้  ไม่มีสิ่งใดที่จะเป็นเครื่องยืนยันจิต

ที่บริสุทธิ์นั้นได้นอกจากอริยสัจ  ๔  นี้เท่านั้น

       อริยสัจ   ๔  นี้มีอยู่กับใครบ้าง  มีอยู่กับเราเป็นแต่เพียงว่า

ยิ่งหย่อนกว่ากันเท่านั้น  เช่น  ทุกข์-สมุทัยมีมาก  มรรคคือข้อ

ปฏิบัติของเราก็มีกำลังน้อย  นิโรธคือความที่จะดับทุกข์นั้นจึง

ยังไม่ปรากฏ  มีแต่ทุกข์โหมตัวเข้ามาเผาอยู่ทั้งวันทั้งคืน  แต่เรา

ไม่รู้ว่าสิ่งเหล่านี้เป็นอริยสัจ  พระพุทธเจ้าแม้พระองค์ปัจจุบัน

เรานี้ท่านก็ทรงรู้จากอริยสัจนี้เอง  อริยสัจนี้เป็นเครื่องยืนยัน

เป็นเครื่องกลั่นกรองจิตให้บริสุทธิ์ได้  บรรดาพระพุทธเจ้าทั้ง

หลายทรงประพฤติปฏิบัติตามหลักอริยสัจนี้แล้วจะไปไหน  เมื่อ

พระพุทธเจ้าหลาย  ๆ  องค์เป็นไปได้  พระพุทธเจ้าองค์ปัจจุบันนี้จะ

เป็นไปไม่ได้อย่างไร  ก็เป็นได้อย่างเดียวกันนี้  เพราะมีเครื่อง

กลั่นเครื่องกรองให้เป็นด้วยการปฏิบัติอย่างเอาจริงเอาจังของท่าน

       ทีนี้ย่นเข้ามาถึงพวกเราทั้งหลาย    อริยสัจ  ๔  ก็มีอยู่

ด้วยกันแล้ว  ถ้าตั้งใจประพฤติปฏิบัติก็ต้องรู้ต้องเห็นขึ้นมา

จนได้  เมื่อรู้เห็นแล้วจะปฏิเสธพระพุทธเจ้าทั้งหลายว่าไม่มีได้

อย่างไร  จะปฏิเสธมรรคผลนิพพานว่าไม่มีได้อย่างไร  ทุกขํ

อริยสัจจํ  รู้อริยสัจนั้นรู้อย่างไร  เราก็รู้ประจักษ์แล้วภายใน

จิตใจของเรา  สมุทย อริยสัจจํ  สมุทัยเป็นของจริงเป็นอย่างไร

เราเห็นประจักษ์ด้วยปัญญาอันเป็นมรรคสัจ  เพราะอริยสัจ

ทั้งสี่นี้ทำงานเกี่ยวโยงกัน  แยกกันไม่ออก  เราจะกำหนดทุกข์

รู้ทุกข์แล้วจึงมารื้อถอนสมุทัย  แล้วจะบำเพ็ญสติปัญญาหรือ

มรรคให้เกิดดังที่ท่านแสดงเรียงลำดับไว้ในอริยสัจนั้น  คือว่า

ทุกข์พึงกำหนดรู้  สมุทัยพึงเพียรละ  นิโรธคือความดับทุกข์

พึงทำให้แจ้ง  มรรคพึงอบรมให้มากให้เกิดให้มีขึ้นดังนี้

          ถ้าพูดตามหนังสือนี้ก็เหมือนกับว่า  ทุกข์ไปอยู่ในโลกหนึ่ง

สมุทัยไปอยู่ในทวีปหนึ่ง  มรรค-นิโรธไปอยู่คนละทวีป  ๆ  กว่า

ที่จะนำมารวมตัวแก้กิเลส  ถอดถอนตัวให้หลุดพ้นจากทุกข์นั้น

ไม่มีหวัง  ตายทิ้งเปล่า  ๆ  ถ้าตามหลักธรรมชาติของการปฏิบัติ

แล้ว  เอ้า  เราไม่ต้องเอาที่อื่น  เอาตัวของเราผู้ปฏิบัตินี้แลเป็น

เครื่องยืนยัน  เพราะพระพุทธเจ้าทรงรู้แล้วด้วยการปฏิบัติจึงได้

มาเป็นครูสอนโลก  เพียงพระองค์เดียวเท่านั้นสอนโลกได้สาม

แดนโลกธาตุ  เป็นยังไง  ทีนี้นำอรยสัจนี้เข้ามาปฏิบัติเพราะเวลา

เรากำหนดว่าทุกข์นี้เกิดขึ้นแล้วในตัวของเรา  ทุกข์นี้เกิดขึ้น

มาเพราะสาเหตุอันใด  นั่นคือปัญญาเริ่มแล้ว  สติเริ่มแล้ว ตั้งจ่อ

เข้าไปแล้ว  เกิดขึ้นมาเพราะสาเหตุอันใด  นี่เรียกว่ามรรคสัจ

เริ่มทำงานแล้วในขณะเดียวกัน

         ขอแสดงเพียงย่อ  ๆ  เพื่อให้ท่านผู้ปฏิบัติทั้งหลายได้ถือ

เป็นเงื่อนหรือเป็นปากเป็นเป็นทางต่อไป  ให้เห็นประจักษ์ในตนเอง

แล้วจะหาที่ค้านสวากขาตธรรมนี้ไม่ได้เลย  จะยอมกราบพระ-

พุทธเจ้าพระองค์นี้  และกราบพระพุทธเจ้าทั้งหลายประหนึ่งว่า

เท่าเม็ดหินเม็ดทราย  เพราะตรัสรู้แล้วตรัสรู้เล่าตลอดมาตั้งแต่

กัปไหนกัลป์ใด  ไม่ใช่โลกนี้มีมาเพียงกี่ปีกี่เดือน  ๑๐๐  ปี ๒๐๐

ปีนี้เท่านั้น  มีมากี่กัปกี่กัลป์ที่โลกกับธรรมเป็นคู่เคียงกันมา

โลกกับธรรมของพระพุทธเจ้าที่ทรงตรัสรู้แล้วนำมาสอนโลกนี้

เป็นคู่เคียงกันมา  เพราะฉะนั้นพระพุทธเจ้าจึงต้องตรัสรู้เรื่อยมา

โดยลำดับลำดาดังที่เราเห็นนี้  ในภัทรกัปนี้พระพุทธเจ้าของเรา

ก็องค์ที่  ๔  เป็นยังไงองค์ที่  ๔… พระสมณโคดม  องค์ที่ ๕  พระ

อริยเมตไตรย  จะเรียงลำดับกันไปอย่างนั้น  หมดนี้แล้วก็จะมา

อีกข้างหน้าเพราะหมุนไปเช่นเดียวกันเพื่อช่วยสัตว์โลกดังที่เคย

เป็นมาแล้ว  

         หากไม่มีธรรมะนี้เลย  สัตวโลกนี้จะจมอยู่ตลอดเวลา  หา

ทางขึ้นหรือหาทางออกไปไม่ได้  มีแต่ทางเข้าหมุนไปเวียนมา

เหมือนกันกับมดแดงไต่ขอบด้งนั่นเอง  เมื่อธรรมมีโดยที่พระ-

พุทธเจ้ามาตรัสรู้แต่ละพระองค์  ๆ  เท่านั้น  ก็สามารถที่จะรื้อ

ขนสัตว์ให้พ้นจากโลกได้อย่างมหาศาล  ผู้ที่ควรจะพ้นไปโดย

สิ้นเชิงได้แก่เป็นอรหัตบุคคลก็ให้เป็นไปได้  ๆ  ผู้ที่ยังไม่ถึงขั้นนั้น

ก็หนุนตัวเข้ามา  หนุนตัวขึ้นมาเรื่อย  ๆ  เพราะอำนาจแห่งการ

ประพฤติปฏิบัติ  เพราะอำนาจแห่งการสร้างความดีหนุนไป

โดยลำดับ  เมื่อศาสนาพระพุทธเจ้าพระองค์นี้หมดสิ้นไปแล้ว

ศาสดาองค์ต่อไปนั้นก็มาหนุนอีกเพราะอุปนิสัยเหล่านี้เอง  นี่ละ

จึงเทียบกับว่าคนไข้ที่มีหมอมียานั้นมีหวังที่จะหายไปได้  นอกจาก

คนไข้ประเภท  ไอ.ซี.ยู.  ก็เช่นเดียวกับประเภทที่ว่า  ปทปรมะ

      ในจริตนิสัยของสัตวโลกก็มีเช่นนั้นเหมือนกัน  อุคฆติตัญญู

คือผู้ที่รู้อย่างรวดเร็วก็มี  วิปจตัญญูผู้ที่รู้รองลำดับกันลงมาก็มี

เนยยะผู้ที่พอฉุดพอลากพอแนะนำสั่งสอนตะเกียกตะกายกัน

ไปได้ก็มี  ปทปรมะประเภทที่สุดวิสัย  หูมีตามี  อวัยวะทั้งหมดมี

แต่บอดหมดหนวกหมด  ไม่สนใจในศีลในธรรมในบาปในบุญ

แต่แล้วสร้างแต่บาปวันยังค่ำคืนยังรุ่ง  ผู้นี้เองเป็นผู้ที่จะรับเหมา

ในเรื่องกองทุกข์ทั้งหลาย

          ทีนี้คำว่าบาปไม่มีใครจะเป็นผู้รับ  ลมปากนั้นรับไม่ได้นะ

ว่าบาปไม่มีลมปากไม่ยอมรับ  ผู้เจ้าของคือใจดวงไม่ตายนั้นแล

เป็นผู้จะเสวยบาปเสวยกรรม  ตกนกก็เหมือนกัน  ว่านรกไม่มี

ลมปากไม่ได้ไปตกนรก  สัตว์ผู้ทำกรรมอันชั่วช้าลามกนั้นแล

ไปตกนรกเกลื่อนไปหมด  นั่นฟังซิ  ไปสวรรค์ก็เหมือนกัน  ใน

นรกก็ดีในสวรรค์ก็ดีไม่เคยมีชั้นใดหรือนรกหลุมใดได้ว่าง

จากสัตว์ทั้งหลายซึ่งสร้างแต่ความชั่วโดยไม่รู้สึกตัวว่าได้สร้าง

ความชั่วบ้างเลย  มิหนำยังถลำลึกเข้าไปอีกว่าบาปไม่มีบุญไม่มี

และตายแล้วสูญ  นี่ซิที่หนักมากไม่มีใครช่วยได้เลย  จำต้องยอม

ว่ากรรมของสัตว์

        คำว่าตายแล้วสูญนี้เป็นบทที่กิเลสย้ำหนักที่สุด  ทำให้

เหมือนกับว่าประหนึ่งว่าสูญพันธ์คือไม่มีความดีติดตัวบ้างเลย

เป็นโมฆบุรุษ  ถ้าเป็นสิ่งทั้งหลายก็เหมือนกับว่าสูญพันธุ์แต่

กิเลสมันไม่ได้สูญ  ธรรมชาตินี้ตรงกันข้ามกลับเพิ่มพันธ์ที่จะ

ให้เกิดมากขึ้นและยืดยาวนานไปอีกโดยลำดับในจิตวิญญาณ

แต่ละดวง  ๆ  ที่ปฏิเสธว่าตายแล้วสูญ  นี่ละหลักสำคัญ  สัตวโลก

จมกันที่ความสำคัญไปตามกิเลสหลอกว่าตายแล้วสูญนี้แล

           เรื่องเหล่านี้มีแต่กิเลสกล่อมใจสัตว์ทั้งนั้นแหละ  ธรรมะ

ท่านไม่ได้กล่อม  สิ่งใดจริงสิ่งใดแท้ท่านบอกไว้ตามความจริง

เช่นว่าบาปมีอย่าทำบาปนะ  การทำบาปเป็นความทุกข์ท่านก็

บอก  เพราะพระองค์เคยทุกข์เพราะการทำบาปมาแล้วจึงนำ

มาสอนโลก  โลกที่ยังไม่รู้พระองค์ก็รีบสั่งสอนแนะนำด้วย

ความถึงใจถึงพระทัย  เหมือนกับว่าใจหาย  รีบแนะนำสั่งสอน

สัตวโลกด้วยความเห็นโทษจริง  ๆ  ไม่ใช่ธรรมดา  เหมือนกับ

ไฟไหม้บ้านไหม้เรือน  รีบไปฉุดไปลากคนที่กำลังจะถูกไฟเผา

อยู่ในบ้านเรือนนั้นออกมาอย่างไม่รู้จักเป็นจักตาย

        พระพุทธเจ้าช่วยสัตวโลกที่ถูกบาปกรรมเผาและเหยียบ

ย่ำทำลาย  ก็เช่นเดียวกับผู้ที่ช่วยคนถูกไฟไหม้เหมือนกัน

สำหรับผู้ตกนรกก็เป็นอันว่าตกไปแล้วสุดวิสัย  แต่ผู้ที่ควรจะแก้

จะถอดจะถอนหรือช่วยได้อยู่พระองค์ก็พยายามตะเกียกตะกาย

สอนโลกตั้งแต่วันตรัสรู้จนกระทั่งปรินิพพาน  เฉพาะพระ-

พุทธเจ้าของเรานี้ก็ยังประทานพระโอวาทคำสั่งสอนคือทางเดิน

หรือบันไดเอาไว้  เพื่อให้เราได้ไต่ตามนั้น  ให้เดินตามนั้นแล้ว

จะค่อยเบาบางจะแคล้วคลาดปลอดภัย  แม้จะไม่ถึงพระนิพพาน

แต่ก็ยังไปสู่สถานที่เป็นสุคโต  เกิดก็เกิดเถิด  คนบุญกับคนบาปนี้

ต่างกัน  คนบาปไปเกิดต้องไปเกิดในที่ไม่พึงปรารถนา  เช่น

ตกนรกหมกไหม้  ซึ่งใครอยากจะไปตกแต่แล้วก็ไปตกได้เพราะ

ความคะนองของตน  ความอยากของตนนั้นแหละเป็นของสำคัญ

ที่เคยทำลายเรื่อยมา

         เฉพาะอย่างยิ่งว่าบาปไม่มี  นี่เป็นตัวที่เสริมคนให้ทำบาป

มากที่สุด  คำว่าบาปไม่มีต้องอยากทำแต่ความชั่ว  ซึ่งเป็นทาง

แห่งบาปที่จะไหลมาแห่งบาป  ว่าตายแล้วสูญก็เหมือนกัน  เมื่อ

ตายแล้วสูญเรามีชีวิตอยู่นี้อยากทำอะไรก็ทำ  เพราะตายแล้ว

หมดความหมาย  นั้นแหละผู้ยิ่งจะเหมาเอาบาปเอากรรมเอา

ความทุกข์ทรมานมาก  เพราะความจริงตายแล้วไม่สูญจะว่า

ยังไง  พระพุทธเจ้าองค์สิ้นกิเลสวิเศษวิโสเลิศโลกเป็นผู้ทรง

แสดงไว้แล้วสิ่งเหล่านี้  กิเลสมันวิเศษวิโสที่ตรงไหน  ตั้งแต่

เกิดมามันเคยไปเห็นสวรรค์นิพพานที่ไหน  มีแต่มันเผาหัวใจ

คนเหยียบย่ำอยู่บนหัวใจคนตลอดเวลาเท่านั้น  นั่นคือสวรรค์

นิพพานของมัน

           ถ้าหากว่าตายแล้วสูญจริง  ๆ  กิเลสอยู่กับอะไรพิจารณา

กันซิ  ถ้าว่าตายแล้วสูญกิเลสต้องสูญไปด้วยซิ  เพราะกิเลสอยู่

กับใจ  ใจสูญกิเลสก็ต้องสูญไปด้วยซิจึงจะตรงกับความจริง  แต่

นี่เห็นไหมความทุกข์ความลำบาก  ความอยากความทะเยอทะยาน

ราคะตัณหา  ยิ่งพอกยิ่งพูนยิ่งมากมูนขึ้นไปโดยลำดับลำดา

ไม่เห็นหรือในหัวใจเรานี่แหละ  ไม่ต้องไปดูหัวใจคนอื่น  มันเหมือน

กันหมดในโลกธาตุซึ่งเต็มไปด้วยสิ่งเหล่านี้

          ทีนี้ขอย้อนเข้ามาถึงเรื่องการปฏิบัติที่จะให้เห็นสิ่งเหล่านี้

ปิดไม่อยู่ขอให้ปฏิบัติเถิด  อุปนิสัยสามารถที่จะรู้กว้างแคบ

ขนาดไหนในสิ่งภายนอก  นอกจากอริยสัจที่จะทำใจให้บริสุทธิ์

ได้แล้ว  ยังสามารถที่จะรู้ได้เห็นได้รองพระพุทธเจ้าลงมาเป็น

ลำดับลำดา  นี่ละพระสาวกอรหันต์ท่านเป็นเครื่องยืนยันพระ-

พุทธเจ้าหรือเป็นผู้ยืนยันพระพุทธเจ้า  ไม่เพียงแต่ยืนยันในความ

บริสุทธิ์ว่าบริสุทธิ์มาจากอะไร  บริสุทธิ์มาจากอริยสัจ  ๔  อริย-

สัจ ๔  เป็นเครื่องกลั่นกรองจิตใจให้บริสุทธิ์โดยแท้อย่างเดียว

ความรู้สิ่งเหล่านั้นยังมีอีมากมาย  ยกตัวอย่างย่อ ๆ  เช่นอย่าง

พระโมคคัลลาน์ท่านไปเห็นเปรตเห็นผีเห็นอะไรแล้วมากราบทูล

พระพุทธเจ้า  พระองค์ทรงรับสั่งว่า  เอ๊ย  เรื่องสิ่งเหล่านี้เราเคย

เห็นมาแล้วตั้งแต่ครั้งโน้น  ๆ  นั่นเป็นสักขีพยานไหมพิจารณาซิ

ภายนอกก็เป็นสักขีพยาน

          เพราะฉะนั้น  พระอรหันต์ท่านจึงเป็นสักขีพยานของ

พระพุทธเจ้าได้ทั้งภายในและภายนอก  ตลอดการแนะนำสั่งสอน

ก็สั่งสอนอย่างเต็มอกเต็มใจความสามารถ  สั่งสอนด้วย

ความเมตตาจริง ๆ  เพราะท่านรู้ท่านเห็นในสิ่งทั้งที่เป็นโทษ

ทั้งที่เป็นคุณมาแล้วเต็มหัวใจ  ทำไมท่านจะไม่สอนได้เต็มเม็ด

เต็มหน่วย  จะไม่สอนด้วยความองอาจกล้าหาญในสิ่งที่เคยรู้

เคยเห็นมาแล้วทั้งดีทั้งชั่วนั้นเล่า

         เราอยากจะให้เห็นเรื่องของเรา  เราก็พยายามทำใจ

ของเราให้สงบลองดูเป็นยังไง  เพียงใจสงบเท่านั้นก็เป็นเรื่อง

ประเสริฐแล้วสำหรับเราที่ไม่เคยพบเคยเห็นธรรมที่สูงกว่านี้

วันหนึ่งเช่นอย่างเราไปทำงานอยู่นี้  ขอให้สมมุติว่าในขณะนี้

เราทำภาวนาของเรา  จิตใจของเราได้เกิดความสงบแปลก

ประหลาดอัศจรรย์ขึ้นมา  วันพรุ่งนี้ไปทำงานจิตจะประหวัด

อยู่กับธรรมทั้งวัน  จะประหวัดอยู่กับสมาธิทั้งวัน  อิ่มเอิบอยู่

ตลอดเวลา  นั่น  ความสุขที่เกิดจากสมาธินี้ทำให้เราอิ่มเอิบ

ตลอดเวลา  ไม่เหมือนกับสิ่งทั้งหลายที่คิดไปเท่าไรร้อนเท่านั้น

คิดไปเท่าไรร้อนเท่านั้น  ชอบเท่าไรยิ่งร้อน  ชอบเท่าไรยิ่งร้อน

ทั้งรักทั้งสงวนทั้งยุ่งเหยิงวุ่นวายทั้งกังวลวุ่นไปหมด มีแต่กอง

ทุกข์เผาเจ้าของ  ๆ

          ส่วนสมาธิธรรมท่านไม่เป็นอย่างนั้น  มีแต่ความรักใคร่

ความใฝ่ใจ  มีแต่ความอาลัยเสียดายอยากจะทำอยู่ตลอดเวลา

นั่นแหละรสแห่งธรรมแทรกเข้าถึงใจแล้วจะเริ่มชนะกิเลส

เราจะเริ่มเห็นความฟุ้งซ่านรำคาญของใจซึ่งเป็นเรื่องของกิเลส

ผลิตขึ้นมาโดยลำดับลำดา  ยิ่งจิตมีความสงบ  คำว่าสงบ  ๆ นี้

สงบครั้งหนึ่ง  ๆ นั้นสามารถที่จะสร้างรากฐานจิตใจให้มีความ

แน่นหนามั่นคงขึ้นเป็นลำดับลำดา  จนกระทั่งว่าเป็นสมาธิ  คำว่า

สมาธิคือความแน่นหนามั่นคงของใจอันเป็นฐานสำคัญ  ซึ่ง

ความสงบนั้นแลเป็นผู้หนุน  ๆ  ให้เกิดขึ้นมา

        คำว่าความสงบนี้กรุณาอย่าได้คาดนะ  ขอให้เป็นจิตใจ

ของท่านผู้ปฏิบัติเอง  การคาดการหมายไม่เกิดประโยชน์อะไร

ให้เป็นขึ้นในเจ้าของเอง  คำว่าสมาธินี้เป็นอย่างไร  ท่านว่า

ขณิกสมาธิ สงบเพียงเล็กน้อย  สงบเพียงครู่หนึ่งยามเดียวแล้ว

ถอนออกมาพอให้เสียดาย  นี้ประการหนึ่ง  ประการที่สอง  อุป-

จารสมาธิ พอจิตสงบตัวเข้าไปแล้วไม่ลงถึงฐานแห่งความสงบ

กลับถอยตัวออกมาและไปรู้สิ่งต่าง ๆ  จะเป็นรู้อะไรก็ตาม

ทีแรกมักจะหลอกเสียก่อน  แต่เป็นนิสัยอันนั้นจะต้องเป็นจะ

ต้องรู้จะต้องเห็นจะต้องจริงจนได้  เมื่อรู้จักวิธีปฏิบัติต่อความรู้

ความเห็นต่อสิ่งที่รู้ที่เห็นนั้นแล้ว  ท่านเรียกว่าอุปจารสมาธิ  คือ

เข้าไปแล้วถอยออกมาเที่ยวรู้นั้นรู้นี้เห็นนั้นเห็นนี้  ผิดบ้าง

ถูกบ้างในขั้นเริ่มแรก  เพราะเรายังไม่เคยรู้ไม่เคยเห็นไม่เคย

ปฏิบัติ  ต่อเมื่อได้รับการอบรมจากครูบาอาจารย์ที่ท่านเคยมี

ความชำนาญมาแล้ว  ท่านแนะสิ่งใดควรสิ่งใดไม่ควรสิ่งใด

ควรเสริม  สิ่งใดควรตัดเข้ามา  ให้ท่านแนะนำแล้วปฏิบัติตามนั้น

ในเวลาหนึ่ง ๆ  ความรู้ความเห็นของเจ้าของนั้นแหละเป็นครู

ของเจ้าของ  ผิดก็เป็นครูถูกก็เป็นครูและสอนเจ้าของไปในตัว

ค่อยช่ำชองชำนิชำนาญต่อไปก็เป็นความจริงขึ้นมาเรื่อย  ๆ นี้

เรียกว่าอุปจารสมาธิ

       อัปปนาสมาธิ  นั้นคือความแนบแน่นของใจ  อยู่เฉย ๆ  ก็

ตาม  ท่านเรียกว่าอัปปนาสมาธิ  คือมีความมั่นคงอยู่ตลอด  แม้

เราจะคิดอ่านไตร่ตรองเรื่องใดอยู่ก็ตามทั้ง  ๆ  ที่เราไม่ได้เข้า

สมาธิ  แต่จิตนั้นมีความแน่นปึ๋งเหมือนภูเขาทั้งลูกอยู่ภายในตัว

เอง  ขอให้พูดเต็มปากเถิดว่าอยู่ในท่ามกลางอก  ไม่ได้อยู่บนสมอง

สมองนั้นเป็นที่ทำงานของความจำ  แต่เรื่องความจริงทางภาค

ปฏิบัติธรรมแล้วจิตจะทำงานอยู่ที่ตรงกลางคือทรวงอกของ

เรานี้  จะตรงไหนก็ตามให้พึงเข้าใจเอาไว้ว่าตรงกลางอกของ

เรา  จิตเป็นสมาธิก็เริ่มผ่องใสเริ่มสงบที่หัวอกของเรา  ผ่องใส

มากน้อยเพียงไรเห็นอยู่ตรงนี้  เห็นอยู่ตรงนี้  ไม่ขึ้นบนสมอง

เหมือนภาคความจำเลย  นี่ท่านเรียกว่าจิตเป็นสมาธิ  แม้ธรรม

ทุกขั้นทางภาคปฏิบัติจิตตภาวนาก็จะพึงเกิดขึ้นเป็นขึ้นในท่าม

กลางอกเช่นเดียวกันนี้แล  ทั้งนี้ผู้ปฏิบัติจะพึงทราบด้วยตัวเอง

      ทีนี้เวลาจิตเป็นสมาธิเต็มที่ของตัวเองแล้ว  เราจะคิดจะ

อ่านอะไรอยู่ก็ตาม  ไม่ได้เข้าสมาธิแต่จิตนั้นย้อนมาดูเมื่อไรจะ

แน่นปึ๋ง  ๆ  อยู่ตลอดเวลา  นี้คือฐานแห่งสมาธิได้คงตัวแล้ว  ได้

สร้างฐานขึ้นเต็มที่แล้ว  ทีนี้พอเราย้อนเข้ามาสู่สมาธิ  จะภาวนา

เพื่อระงับดับอาการของความคิดความปรุงทั้งหลายซึ่งเป็น

แขนงของจิต  จิตนี้ก็จะสงบตัวเข้ามา  ๆ  แล้วสงบอย่างรวดเร็ว

เพราะความชำนาญของผู้มีสมาธิขั้นนี้  กำหนดเมื่อไรได้เมื่อ

นั้น  แน่นปึ๋งเลย  อาการทั้งหลายที่เคยคิดปรุงนั้นหมดเงียบ

เหลือแต่ความรู้ที่อัศจรรย์  แน่วอยู่เพียงอันเดียวเท่านั้น  นี้

ประการหนึ่ง  อีกประการหนึ่ง  พอเข้าถึงที่แล้วปล่อยหมด

โลกธาตุนี้เหมือนไม่มี  แม้ที่สุดร่างกายของเจ้าของก็หมดความ

รู้สึกไปโดยสิ้นเชิง  เหลือสักแต่ว่ารู้เท่านั้น  นั่นก็เป็นสมาธิ

ประเภทหนึ่ง  ซึ่งจะเป็นขึ้นตามจริตนิสัยของแต่ละราย  ไม่เหมือน

กันทุกรายไปในวงปฏิบัติ

          ให้เห็นในหัวใจเจ้าของซิ  มีแต่เราเรียนตามตำรับตำรา

ตำรับตำราท่านรู้แล้วท่านเห็นแล้ว  ท่านบอกสอนเราแต่เรา

ไม่ได้ทำจึงไม่รู้ไม่เห็น  ความรู้ในสมาธิเลยไปอยู่ในตำราเสีย

ปัญญาก็อยู่ในตำราเสีย  อยู่ในคัมภีร์เสีย  วิมุตติหลุดพ้นอยู่

ในคัมภีร์เสีย  แต่การตกนรกอเวจีเป็นเราไปตกเอง  ใช้ได้เหรอ

อย่างนั้น  จึงต้องปฏิบัติ  ธรรมะพระพุทธเจ้าไม่ใช่ธรรมะของ

เล่น  ๆ  รู้-รู้จริง  ๆ  ขวนขวายจริง  ๆ  ตรัสรู้  ๆ   ธรรมของเลิศของ

ประเสริฐจริง  ๆ  พระองค์เลิศแล้วในหัวใจ  ไม่มีหัวใจใดเลิศ

ยิ่งกว่าหัวใจของผู้สิ้นกิเลส  เลิศอยู่ในหลักธรรมชาติ  เป็นอยู่

ในหลักธรรมชาตินั่น  เราปฏิบัติทำไมจะไม่รู้ไม่เห็นในเมื่อธรรม

เป็นของมีอยู่

           ศาสนธรรมของพระพุทธเจ้าจะผิดอะไรกับตลาดแห่ง

มรรคผลนิพพาน  ถ้าเราจะเทียบก็เหมือนห้างร้านใหญ่  ๆ นั่นแล

เอ้า  สินค้ามีกี่ประเภท  เรามีเงินหาซื้อได้ไม่ต้องว่ามีเงินหมื่น ๆ 

แสน  ๆ  เอ้า  เงินล้าน ๆ  ก็ไปซื้อซิของในร้านเป็นยังไง จนตรอก

จนมุมไหม  อันนั้นราคาเท่านั้น  อันนั้นราคาเท่านั้นหาซื้อได้หมด

นี่ก็เหมือนกัน  ตั้งแต่พื้น  ๆ  แห่งธรรม  พื้น  ๆ  แห่งบุญ  ไม่ว่า

การให้ทานการักษาศีลการภาวนา  ทำลงไปจะปรากฏขึ้นจาก

ศาสนธรรมนี้ทั้งนั้น ๆ จนกระทั่งถึงวิมุตติหลุดพ้น  นี่เรียกว่า

ราคาสินค้าที่สุดยอดที่สุดแห่งธรรมได้แก่วิมุตติพระนิพพาน

จะรู้ขึ้นจากศาสนธรรมของพระพุทธเจ้านี้ไม่เป็นอย่างอื่นเลย

ไม่เป็นที่ไหน  ๆ  ไม่เป็นอย่างอื่นไม่เป็นที่อื่น  จะเป็นขึ้นจากจิตนี้

เท่านั้น

           การปฏิบัติธรรมให้เห็นอย่างนั้นซิ  นี่มีแต่ท่องบ่นสัง-

วัธยาธรรม  แต่ไม่สนใจปฏิบัติธรรม  เมื่อถูกถามว่าถือศาสนา

อะไร  ดูอยากจะพูดตั้งแต่อยู่ในท้องแม่โน่น  ว่าถือศาสนาพุทธ  ๆ

ลูกก็พุทธ  แม่ก็พุทธ  พ่อก็พุทธ    บทการกระทำนั้นเหมือนบ้า

ทำไมจึงว่าเหมือนบ้า  ก็ไปเที่ยวกินเหล้าเมาสุราละซิ  ทั้ง ๆ  ที่

รู้อยู่ว่ากินเหล้านั้นเป็นอย่างไร  สุราเป็นอะไร  คือเครื่องมึนเมา

กินเข้าไปแล้วทำคนให้เสียความเป็นปกติดีงาม  ดีไม่ดีก็เป็นบ้า

กินมาก  ๆ  แล้วเป็นบ้า  ขออภัยมาก  ๆ  นะพูดตามความจริง

แต่ผู้เป็นเป็นได้ผู้พูดตามทำไมจะพูดตามไม่ได้ถ้าจะยอมรับ

ความจริงกันน่ะ  บางทีขี้ทะลักออกก็มีเพราะไม่รู้เนื้อรู้ตัว

เห็นไหมโทษของสุราทำคนให้เป็นบ้าอย่างสด  ๆ  ร้อน  ๆ  ยังนำ

มาอวดโลกอวดธรรมว่าสุราดีอย่างไม่กระดากอายอยู่หรือ

ถ้าขืนปล่อยให้เป็นอย่างนี้ไปไม่ยอมระลึกรู้โทษของมันจึง

น่ากลัว  ชาวพุทธเราจะเป็นบ้ากันทั้งเมืองไม่อาจสงสัย

       นี่ใครเป็นคนสอนไว้  ทำไมเราถึงต้องฝ่าต้องฝืนเอานัก

เอาหนาถ้าเราเป็นชาวพุทธ   ไม่ใช่ชาวพุทธดื้อด้านสังหารธรรม

ของพระพุทธเจ้า   สังหารศาสนาของพุทธเจ้าจะเป็นใคร

ถ้าไม่ใช่พุทธบริษัทเรา  ท่านก็แสดงไว้แล้วว่า  พุทธบริษัทนี้แล

จะเป็นผู้ยังศาสนาให้เจริญและจะทำศาสนาให้เสื่อมให้ฉิบหาย

ไป  จะเป็นใครจะคือพวกใด  ดังที่กล่าวมาแล้วนี้

              ปาณาฯ  ฆ่ากันเร็วยิ่งกว่าลิง

               อทินนาฯ  ฉกลัก เผลอไม่ได้  ฟังซิชาวพุทธอะไรจึงต้อง

เป็นอย่างนั้น

                กาเมสุ  มิจฉาจาร  ยิ่งส่งยิ่งเสริม  ยิ่งวุ่นวาย  เวลานี้

ไม่มีขอบเขตสุนัขสู้ไม่ได้ทีเดียว  ตะเกียกตะกายหาแต่เรื่อง

เป็นบ้านี้มาเผาครอบครัวผัว-เมียให้เป็นฟืนเป็นไฟไปตาม ๆ  กัน

ตลอดลูกเล็กเด็กแดงไม่มีเว้นที่ไฟพรรค์นี้จะไม่เผาให้เดือดร้อน

ไปตาม  ๆ  กัน  ราคะตัณหานี้เวลาเกิดแล้วเป็นยังไง  เป็นของ

ดีไหม  ไม่มีขอบมีเขตไม่มีเหตุมีผล  มีแต่ความอยากความทะเยอ-

ทะยานดิ้นอยู่  เราเคยเห็นไหมสุนัข  เวลาเขาคึกเขาคะนอง  โอ๊ย

กัดกันฉีกแหลกไปหมดเลย  ตัวตายก็มีตัวเจ็บก็มี  เสียสุนัขไป

มากมายก่ายกองในเวลาที่มันคึกมันคะนอง  นี่จิตใจของเรา

คึกคะนอง  ไม่มีธรรมเป็นเครื่องเยียวยารักษา   ไม่มีธรรม

เป็นเครื่องปราบปรามเลยเป็นเช่นนั้นแหละ  ท่านถึงสอนว่า

กาเมสุ  มิจฉาจาร  ให้มีภาคปฏิบัติรักษากันบ้างซี  พระก็มี

ภาคปฏิบัติตามเรื่องของพระ  โยมก็มีภาคปฏิบัติตามเรื่องของ

โยมแล้วจะงามไปทั่วหน้ากัน  ในครอบครัวของเราก็งาม  ในตัว

ของเราก็งาม  ในสังคมต่าง ๆ ที่มีศีลธรรมคุ้มครองรักษาอยู่ก็

งาม  งามไม่มีสิ้นสุดกุดด้วน  งามไปตลอดสายไม่จืดจางว่างเปล่า

เฉพาะอย่างยิ่งศีล ๕  นี้ก็พออยู่พอกินแล้ว  เต็มภูมิของฆราวาส

แล้ว  กาเมสุ  มิจฉาจาร  ก็ให้มีขอบมีเขต  ให้รู้ว่านี้เมียเรานั้น

เมียเขา  นั้นของเขานี้ของเรา  นั้นสามีเรานี้สามีเขา  ให้ต่างคน

ต่างรักษาขอบเขตของตนด้วยความเข็มแข็ง  ด้วยการเทิดทูน

ธรรมของพระพุทธเจ้า  คือ  กาเมสุ  มิจฉาจาร  นี้ไว้  ใครจะเป็น

ผู้เย็น  เรานั้นละเป็นผู้เย็น  สามีก็เย็น  ภรรยาก็เย็น  ไม่ต้อง

ระแวงแคลงใจซึ่งกันและกัน  ไม่ต้องทะเลาะเบาะแว้งกันด้วย

สิ่งเหล่านี้  จะไปไหนไปเถอะ  อยากจะไปทำงานในบ้านนอก

บ้านไปเลย  เมื่อรู้หลักของศีลของธรรม  ปฏิบัติตนตามหลักของ

ศีลของธรรมแล้วเย็นไปหมด

            มุสาฯ  ก็เหมือนกัน  คำโกหกใดก็ตามจะขอสรุปเอา

เลยเรื่องมุสานี่  โกหกใดก็ตามไม่เท่าสามีมาโกหกภรรยานะ

ภรรยาโกหกสามีเรื่องราคะตัณหาเรื่องกาเมสุ  มิจฉาจารนะ

นี้สำคัญมากอย่านำไปใช้เพื่อจะได้โกหกแบบนี้นะ  นี่คือการ

โกหกชนิดฉิบหาย  เวลาตายไม่มีพระกล้าไปให้บุญคือ กุสลา

มติกา นะจะว่าไม่บอก  กรุณาทราบไว้เสียแต่บัดนี้จะไม่สาย

เกินไป

            ถ้าเรารักษาได้เพียงศีล ๕  เท่านี้เป็นยังไง  ผลย่อมสวยงาม

ไปหมดในครอบครัวเหย้าเรือนเย็นไปหมดนั่นแหละ   เรายังไม่

เห็นคุณค่าของศาสนธรรมอยู่เหรอ   ยังจะว่าศาสนาธรรมนี้หมด

มรรคผลนิพพานอีกอยู่หรือ  ก็หมดละซิเพราะตัวของเราไม่มี

คุณค่าอะไรที่จะสนใจประพฤติปฏิบัติต่อหลักศีลหลักธรรม

แล้วเราจะเอาอะไรมามีคุณค่า  ศาสนาท่านสอนลงที่หัวใจคน

สอนลงในความประพฤติของคน  แต่ความประพฤติของเรา

เหมือนกับลิง  ใจของเราลิงร้อยตัวสู้ไม่ได้  มันดิ้นมันดีดทั้งวัน

ทั้งคืนตั้งแต่ตื่นเช้าขึ้นมาจนกระทั่งถึงค่ำ  บางทีนอนไม่หลับ

เพราะความคิดมากยุ่งเหยิงวุ่นวายมาก  บางรายเป็นบ้าเพราะ

ความคิดเลยเถิดก็มี  เรายังไม่เห็นโทษแห่งกิเลสฟัดหัวเราอยู่

เหรอ  ยังจะกล้าไปตำหนิธรรมว่าไม่เกิดผลเกิดประโยชน์อันใด

เลยอยู่อีกเหรอ  นี่ความคิดเรามันผิดไปกี่ชั้นแล้ว  จึงควรระลึก

รู้สึกตัวแล้วแก้ไขเสียแต่บัดนี้ที่ยังเป็นกาลอันควรอยู่  อย่ามัวไป

ตำหนิธรรมท่านให้เสียตัวเราเพิ่มเข้าไปอีก

        การเรียนก็เรียนมาอย่างนั้น  ปฏิบัติก็ปฏิบัติอย่างนั้น  ๆ

ไม่มีความจริงความจังอะไร     เพียงให้สวดมนต์ไหว้พระว่า

อรหํ  สมมาฯ  แอ้  ๆ  จะหลับแล้ว  อยู่ในห้องพระนั่นแหละ พอ

พุทโธ  ๆ  แอ้ไปอีกแล้วห้าโลกธาตุโน่น  กิเลสลากไปถลุงหมดแล้ว

กลับมามีแต่กระดูก  เนื้อเอาไปกินหนังเอาไปกินหมดแล้วกิเลส

ตับไตไส้พุงกิเลสเอาไปกินหมด  เรายังมาครอก  ๆ  อยู่สบาย

ยังเหลือแต่กระดูกก็นอนได้ถ้าลองกิเลสได้กล่อมแล้วคนเรา

เอ้า  พิจารณาซิ  กิเลสทำคนมันทำอย่างนี้แล  นี่ละขอให้ท่านทั้ง

หลายได้นำไปประพฤติปฏิบัติ

             ศาสนธรรมของพระพุทธเจ้านี้คือตลาดแห่งมรรคผล

นิพพาน  อกาลิโก  หมายความว่าอย่างไร  เรากล่าวเราสวดอยู่

ทุกวัน  สวากขาโต  ภควตา  ธมโม สนทิฏฐิโก  อกาลิโก  นั่น

ธรรมมีกาลมีเวลาเมื่อไร  ขอให้ปฏิบัติตามหลักนั้น  พระพุทธเจ้า

จะโง่ถึงขนาดนั้นเชียวเหรอ  มรรคผลนิพพานหมดแล้วสิ้นแล้ว

ยังมาประกาศธรรมสอนโลกปาว  ๆๆ  อยู่จะสมชื่อสมนามเหรอ

ว่าพระพุทธเจ้าเป็นศาสดาเอกของโลก  ให้เราคำนึงถึงท่าน

ผู้เป็นศาสดาซิว่าฉลาดขนาดไหน  ทรงมรรคทรงผลมาแล้ว

ด้วยเหตุผลกลไกอะไร   ก็แนะนำสั่งสอนโลกด้วยเหตุผลกลไก

อันนั้นอย่างเต็มพระทัย  ด้วยพระเมตตาสุดส่วน  นอกจากว่า

พวกพุทธบริษัทเรานี้มันดื้อมันด้านสันดานหยาบเข้าไปทุกวัน ๆ

เสียเท่านั้น  จึงไม่ยอมฟังเสียงอรรถเสียงธรรมที่ประกาศกังวาน

เรื่อยมาในพระพุทธเจ้าองค์ปัจจุบันนี้ก็  ๒,๕๐๐  กว่าปีนี้แล้ว

        ต่อไปนี้ศาสนาจะไม่มีเหลือในหัวใจของมนุษย์เรานะ  จะ

มีแต่ชื่อแต่นามเท่านั้นละ  เมื่อเป็นเช่นนั้นคนจะตกนรกหมกไหม้

ทั้งเป็นนี้แหละ  ยังไม่ไปตกนรกเมืองผีก็ตกนรกเมืองคนนี้ก่อน

วันหนึ่ง ๆ  หาความสุขความสบายไม่ได้เลย  เรื่องเงินทองนั้นมี

สมบัติเงินทองมี  ความฉลาดมี  แต่เป็นเรื่องของกิเลสครอบครอง

เสียทั้งหมดจะว่าไง  จึงกลายเป็นฟืนทั้งกอง  เงินกองเท่าภูเขา

นี้ก็เป็นกองฟืนทั้งกองเพราะเจ้าของไม่รู้วิธีปฏิบัติ  ให้กิเลส

มันพาใช้  เงินทองเหล่านั้นมันก็เอาไปถลุงหมดทำให้เจ้าของ

เดือดร้อนขึ้นทุกวัน  ๆ  เงินทองกองสมบัติก็ช่วยอะไรไม่ได้

เพราะอำนาจของกิเลสบนหัวใจมันฉุดมันลากไป  เพื่อความล่มจม

ฉิบหายเสียมากกว่าที่จะนำมาทำประโยชน์แก่ตน  ครอบครัว

และสังคมต่าง  ๆ  ตามควรแก่สมบัติที่มีมากน้อย

           สิ่งใดก็ตามไม่ว่าความรู้ความฉลาด  ก็ฉลาดไปในทาง

ที่จะทำตัวให้ฉิบหายเสีย  ฉลาดไปในทางสังหารตัวเสีย  ฐานะ

ดีชั่วอะไรก็เป็นความสำคัญของกิเลส  กิเลสเข้าไปทำงานอยู่

นั้นหมดเรารู้ไหม  เรายังภูมิใจอยู่หรือว่าเรามีฐานะมีเงินทอง

ข้าวของมากมายก่ายกอง  เรามีความรู้ความฉลาด  เรามีฐานะดี

เรายังภูมิใจอยู่หรือ  เวลานี้ยังเหลือแต่กระดูกเราคิดบ้างซิ  ถ้า

เอาธรรมของพระพุทธเจ้าเข้าไปจับแล้วจะรู้ทันที  ถ้าไม่จับ

แล้วจนกระทั่งวันตายก็ไม่รู้  เพราะธรรมพระพุทธเจ้าสอนคน

ให้รู้  ไม่ใช่สอนคนให้หลงให้งมงาย

           เวลานี้พวกเรางมงายขนาดไหนแล้วชาวพุทธเรา  ต้อง

ขออภัยด้วยนะนับหลวงตาบัวเข้าด้วย  หลวงตาบัวนี้เป็นตัว

งมงายจึงต้องมีแต่เรื่องมงายมาสอนลูกศิษย์ลูกหานั่นแหละ

ขอให้ท่านทั้งหลายนำไปพินิจพิจารณาแล้วพยายามแก้ไขดัด

แปลงตนเองถ้าอยากเห็นสารคุณของตัวเอง  อยากเห็นสารคุณ

ของศาสนาที่ว่าพระพุทธเจ้าประกาศไว้นั้นจริงไหม  ให้เห็นใน

หัวใจของเจ้าของนี่ซิ  นี่ไม่ปฏิบัติ  มีแต่จะคว้าเอาผล  คว้าเอาผล

เหตุไม่สนใจเลยเป็นยังไง  นั่งภาวนาเพียง  ๕  นาที  ส่วนจิตให้

กิเลสลากไปห้าทวีป  กลับมาแล้ว  แหม  เรานั่งภาวนาตั้งเท่านั้น

นาทีเท่านั้นนาทีไม่เห็นได้ผลได้ประโยชน์อะไร  เรานอนเสียดีกว่า

นะ  นั่นเห็นไหมกิเลสมันกล่อม  ดีกว่านะ  คนในโลกนี้นอนมาสัก

เท่าไรแล้ว  ถ้าว่าดีกว่าก็เลิศกว่าศาสนาละซิ  เลิศกว่าธรรมละซิ

ไม่จำเป็นจะต้องมาถือศาสนาให้เสียเวล่ำเวลา  เพียงความนอน

ที่ว่าดีกว่าหนาก็พอแล้ว  ให้พี่น้องทั้งหลายพากันพิจารณาจะ

ได้ไม่มามัวทวงเอาคะแนนจากธรรมด้วยการภาวนาที่กิเลส

ฉุดลากไปโดยไม่ยอมรู้สึกตัวว่าถูกต้มตุ๋นจากกิเลสอยู่เรื่อยไป

        วันนี้ได้มีโอกาสมาเทศน์เป็นอันหนึ่งอันเดียวกัน  ไม่ได้

ถือว่าเป็นใกล้เป็นไกลที่ไหน  ถือเป็นพุทธบริษัทเหมือนลูกพ่อ

เดียวกัน  คือ  พระพุทธเจ้า  พระธรรม  พระสงฆ์ท่าน  เป็นพ่อ

ที่วิเศษวิโส  เป็นพ่อที่ตายใจได้  ไม่มีอะไรในสามแดนโลกธาตุ

นี้ที่จะให้วิเศษวิโสตายใจได้เหมือนพระพุทธเจ้า  พระธรรม

พระสงฆ์  เมื่อเราตั้งใจอยากเป็นคนดีก็ให้ตั้งใจประพฤติปฏิบัติ

อย่าให้แต่กิเลสลากไปถูไปทั้งวันทั้งคืน  มองไปที่ไหนถ้าหากว่า

ท่านผู้มีญาณหรือท่านผู้สิ้นกิเลสดังพระพุทธเจ้า  พระอรหันต์

ท่านมองดูเรานี้จะเหมือนมองดูคนบ้านะ  เป็นยังไง  คือกิริยา

อาการที่แสดงออกไปอะไรมีแต่กิเลสมันผลักดันมันเตะมันถีบ

ยันออกไป  ๆ  เตะไปโน้นเตะไปนี้กลิ้งไปกลิ้งมา  แล้วก็มาบ่นว่า

ยุ่งว่าเหยิงว่าวุ่นวาย  ก็ยุ่งละซี  เรื่องกิเลสมันพาคนให้สงบ

เย็นใจได้เมื่อไรให้มีความสะดวกสบายได้เมื่อไร  มีแต่เรื่องฟืน

เรื่องไฟก็คือกิเลส  ท่านจึงสอนธรรมะลงไปเพื่อจะดับกิเลส  ให้

พากันเข้าใจแล้วประพฤติปฏิบัติ

          ที่สำคัญก็คือว่าบาปมีบุญมี  นรกมีสวรรค์มี  นิพพานมี

พระพุทธเจ้าทุก ๆ  พระองค์จะไม่สอนค้านกันเลย  เพราะท่าน

เห็นบาปแล้ว  เห็นบุญแล้ว  เห็นนรกแล้ว  รู้นรกแล้วรู้สวรรค์

แล้ว  รู้นิพพานแล้ว  จึงนำธรรมที่รู้ที่เห็นที่เป็นอยู่มาตั้งกัปตั้ง

กัลป์นี้มาสอนโลก  ท่านจึงสอนแบบเดียวกันทุก  ๆ  พระองค์

เราอย่าให้กิเลสมาอวดรู้อวดฉลาดแข่งธรรมบนหัวใจ  ซึ่ง

ธรรมดามันก็แข่งธรรมและเป็นข้าศึกของธรรมอยู่แล้ว  ให้

มันพามาเป็นข้าศึกของธรรม  ลบล้างบาปว่าไม่มี  บุญว่าไม่มี

แล้วเอาบาปมาเผาตัวเราเองโดยไม่รู้สึกตัว  เราอย่าโง่ต่อมัน

ขนาดนั้นซิ  เราเป็นชาวพุทธให้มีความเฉลียวฉลาด  สอนตัวเอง

เข้าไป  ธรรมท่านว่ายังไงให้เชื่อธรรม  ธรรมออกมาจากท่าน

ผู้สิ้นกิเลส  กิเลสเป็นตัวข้าศึกที่ทำลายโลกมามากต่อมากแล้ว

ให้คิดให้อ่าน  ชาวพุทธไม่คิดไม่อ่านไม่มีใครที่จะคิดจะอ่านละ

         เอ้า  ให้ปฏิบัติลงไป  ธรรมะของพระพุทธเจ้านี้ควรจะได้

ขั้นไหนก็ให้ได้  ตะกี้นี้พูดถึงเรื่องสมาธิ  เอ้า  ขั้นของสมาธินี้ได้
พูดให้ฟังแล้ว  สมาธิถึงขั้นละเอียดสุด  แต่ไม่ให้พี่น้องทั้งหลาย

คาดนะ  ให้เป็นขึ้นภายในใจตัวเองนั้นแหละเป็นสิ่งที่เหมาะสมที่

สุด  เราคาดไม่ถูก  จะกลายเป็นอะไรนอก  ๆ  ไปเสีย  เป็นสัญญา

อารมณ์ไปเสีย  ให้พยายามทำตามที่ท่านสอนแล้วจะปรากฏ

ขึ้นมาสมาธิขั้นใดก็ตาม  จะเป็นขึ้นในวงปัจจุบันเป็นสำคัญ ไม่

เป็นขึ้นจากอารมณ์อดีต-อนาคต

          ทีนี้พูดถึงเรื่องปัญญา  ปัญญาตั้งแต่เริ่ม  ตรุณวิปัสสนา

ท่านเรียกว่าปัญญาอ่อน ๆ  พยายามพาคิดพาค้น  เบื้องต้น

ปัญญาจะไม่ก้าวไม่เดินนะ  เราอย่าเข้าใจว่าผู้มีสมาธิแล้ว

ปัญญาจะเกิดเอง  ตายเปล่า ๆ นั่นแหละ  เอาภาคปฏิบัติไปจับซิ

ให้เห็นในตัวของเราเอง  สมาธิเป็นรสชาติขนาดไหน  มีรสชาติ

ขนาดไหน  ทำให้ติดได้นะสมาธิ  ถ้าเราต้องการธรรมที่สูงที่

ละเอียดที่เลิศเลอยิ่งกว่าสมาธิจึงต้องได้ใช้ปัญญา  เพื่อจะ

พิจารณาคลี่คลายถึงโลก  อนิจจํ  ทุกขํ  อนตตา อันเป็นอยู่มีอยู่

ทั้งตัวเขาตัวเราให้รู้แจ้งเห็นชัดไปโดยลำดับ  นับแต่ขั้นหยาบ

จนถึงขั้นละเอียดสุดของสมมุติทั้งสามนี้

          คำว่าปัญญาคืออากรสอดส่องการพินิจพิจารณาใคร่ครวญ

มีกฎ  อนิจจํ  ทุกขํ  อนัตตา อสุภะอสุภังเป็นทางเดินของปัญญา

เราจะพิจารณาถึงเรื่องอสุภะอสุภังก็ตาม  พิจารณาถึงเรื่องกฎ

อนิจจํ  ทุกขํ  อนัตตา  ก็ตาม  ให้เราพิจารณาตัวของเราแล้ว

เทียบเคียงทั้งภายนอกภายในเข้ามา  เมื่อปัญญาได้เห็นเหตุเห็น

ผลจากการปฏิบัติด้วยการบังคับบัญชาของสติแล้วจะค่อยก้าว

ไปเอง  เหมือนกับเราเห็นผลของงานแล้วมีความขยันหมั่นเพียร

เอง  ในขั้นเริ่มแรกนี้ปัญญายังไม่เห็นผลของตนที่เกิดขึ้นทาง

ด้านปัญญา  จึงต้องได้อาศัยการบังคับบัญชา  ไม่อย่างนั้นจะ

นอนจมอยู่ในสมาธิ  เพราะคำว่าสมาธินี้เป็นของสำคัญมากนะ

จะให้อยู่สักกี่ชั่วโมงก็อยู่ได้เพราะไม่ยุ่งกับอะไรเลย  ตาหูจมูก

ลิ้นกายระงับหมดไม่เอามาใช้ในเวลานั้น  เหลือแต่ความรู้อันเดียว

ที่แน่วอยู่เท่านั้น  ก็ทำให้เพลินอยู่นั้นได้ทั้งวัน  สมาธิที่ละเอียด

มากเป็นเช่นนั้น  ให้เห็นในหัวใจเจ้าของแล้วก็พูดได้เองคนเรา

         สมาธิทำให้ผู้ปฏิบัติติดได้เพราะมีรสชาติที่สำคัญมาก

พอจิตแย็บออกไปสู่รูป  เสียง  กลิ่น  รส  จะต้องเป็นความคิด

ความปรุง  มันขี้เกียจคิดขี้เกียจปรุง เข้าอยู่ภายในจิตอันเดียว

ไม่ต้องปรุงยุ่งเหยิงวุ่นวายกับอะไร  มีแต่ความรู้ที่แน่วอยู่เท่านั้น

แสนสบาย  นี่คือขั้นสมาธิที่ละเอียด  ก็ยอมรับว่าแสนสบาย  ถ้า

ไม่มีปัญญาเข้ามาเกี่ยวข้อง  ทีนี้พอใช้ปัญญา  ปัญญาเบื้องต้น

เราต้องพาพิจารณาคลี่คลาย  หลังจากจิตถอนออกจากสมาธิ

แล้ว  คำว่าสมาธินั้นเป็นธรรมชาติที่สามารถที่จะหนุนปัญญา

ได้ทุกขั้นของสมาธิ   เราอย่าเข้าใจว่าสมาธิที่แนบแน่นที่สุดแล้ว

จึงจะมาใช้ปัญญา  นั้นเป็นความเข้าใจที่ไม่ค่อยตรงกับความจริง

ทางภาคปฏิบัตินัก

            สมาธิขั้นใดก็ตามสามารถที่จะหนุนปัญญาให้เกิดขึ้นได้

ตามขั้นของตน  ขั้นของตน  โดยลำดับลำดา  เมื่อออกจากทาง

ด้านปัญญาที่เราพิจารณาจนมีความเหน็ดเหนื่อยเมื่อยล้าแล้วก็

เข้าสู่สมาธิ  เวลาเข้าสู่สมาธิอย่ายุ่งกับปัญญา  ให้ทำหน้าที่

ของสมาธิอย่างเดียวเท่านั้น  เหมือนกับว่าโลกนี้ไม่มี  ทีนี้เวลา

ถอยออกจากสมาธิก็ให้พิจารณาทางด้านปัญญา  ขณะเดินปัญญา

ก็อย่าห่วงสมาธิเช่นกัน  เอ้า  ทีนี้มีอะไรพิจารณาให้คล่องแคล่ว

ให้รู้ให้เห็นว่า  อนิจจํ  เป็นยังไง  ให้เห็นประจักษ์ในหัวใจของเรา

ทุกขํ  อนตตา  เป็นยังไง  จนกระทั่งถึงทั่วแดนโลกธาตุเป็นแบบ

เดียวเหมือนกันนี้หมดแล้วจะไปยึดไปถืออะไร  นั่นถือเรียกว่า

ปัญญารอบตัว

             พอปัญญามีความสว่างกระจ่างแจ้งขึ้นมาโดยลำดับ  ๆ

แล้วก็ไปขัดใจของเรานั้นแหละ  ใจที่อยู่ในสมาธินั้นก็เหมือนกับ

ว่า  ถ้าเป็นไม้ซุงก็ซุงทั้งดุ้นไม้ซุงทั้งต้นยังไม่ได้เจียระไน  ต้อง

เอามาเลื่อยมาไสกบลบเหลี่ยมเสียก่อนถึงจะสำเร็จประโยชน์

ขึ้นมา  นี่ก็เหมือนกัน  เมื่อปัญญาได้เจียระไน  จิตของเรานี้ก็มี

ความผ่องใสออกมาเรื่อย ๆ  ความผ่องใสของจิตที่ขัดด้วยปัญญา

ความสว่างกระจ่างแจ้งของจิตที่ขัดด้วยปัญญานี้ต่างกันกับความ

ผ่องใสในขั้นสมาธิ  ที่นี่จะทำให้จิตเพลินกับการพิจารณา

เพลินได้ทั้งวันทั้งคืนเมื่อผลเริ่มปรากฏขึ้นมาแล้ว  ในขณะที่

พิจารณาทางด้านปัญญามีความสว่างกระจ่างแจ้งนั้นแล  เป็น

ขณะที่ฆ่ากิเลสไปด้วยกัน  หรืออย่างน้อยกิเลสก็สงบตัวลงไป

เรื่อย  ๆ ฆ่ากันไปเรื่อย ๆ   ชำระกันไปเรื่อย ๆ  ขาดกันไป

เรื่อย ๆ  จนกระทั่งเข้าถึงขั้นภาวนามยปัญญา  แต่จะขออธิบาย

ภาวนามยปัญญานี้เพียงสังเขปให้พอเหมาะกับกาลเวลา

         คำว่าภาวนามยปัญญานั้นเกิดขึ้นจากทางด้านภาวนา

ล้วน  ๆ  ไม่อาศัยอันใดมาเป็นเครื่องอุดเครื่องหนุน  นอกจาก

ปัญญาขั้นเริ่มแรกนี้เป็นเครื่องหนุนให้มีความชำนิชำนาญแล้ว

ก็คล่องตัวไปเท่านั้น  ปัญญาขั้นนี้แลที่ท่านว่าภาวนามยปัญญา

หรือปัญญาอัตโนมัติ  หมุนตัวไปเองอยู่ตลอดเวลา  เช่นเดียวกับ

กิเลสที่เคยหมุนตัวอยู่ในหัวใจของเราโดยอัตโนมัติ  เวลามีอำนาจ

ย่อมเป็นเช่นนั้น  ทีนี้ปัญญาเมื่อมีอำนาจทันกิเลสและมีอำนาจ

เหนือกิเลส  แม้กิเลสจะยังมีอยู่ก็ตามปัญญาจะไม่หยุดไม่ถอย

จะหมุนตัวติ้ว  ๆ  ไปเองโดยอัตโนมัติเช่นเดียวกัน  การหมุนนั้น

หมุนเพื่อฆ่ากิเลสคุ้ยเขี่ยขุดค้นหากิเลส  เมื่อเจอกันแล้วก็ฟัดกัน ๆ

ขาดสะบั้นลงไปภายในจิตใจ

            จนกระทั่ง  เอ้า  ขอสรุปเลย  ถึงขั้นมหาสติมหาปัญญา

ออกไปจากภาวนามยปัญญาที่ช่ำชองนี้เอง  เมื่อถึงขั้นมหาสติ

มหาปัญญาแล้ว  เอ้า  ที่นี่กิเลสตัวไหนมีอยู่ที่ไหนจะเป็นเหมือน

กับไฟได้เชื้อเผาเข้าไป  ๆ  ถึงจะยังไม่ไหม้ก็ตาม  เชื้อของไฟมี

อยู่ที่ไหนอยู่เถอะ  ลองไฟได้จ่อเข้าไปแล้วจะลุกลามไปหมด  นี่

ก็เหมือนกัน  ตปธรรมเป็นเครื่องแผดเผากิเลส  เผาลงไป  ๆ  จน

กระทั่งถึง  อวิชชาปจจยา  สงขารา  นี่ตัวเป็นเชื้อที่พาให้สัตว์

ทั้งหลายเกิด  สัตว์ทั้งหลายตาย  ปัญญาอัตโนมัติแล้วยังไม่แล้ว

ยังมหาสติมหาปัญญาสังหารเข้าไป  จน  อวิชชาปจจยา  สงขารา

พังทลายลงไปเหลือแต่ใจล้วน  ๆ  นั่นท่านเรียกว่าความบริสุทธิ์

ใจบริสุทธิ์

          สมุทัยคืออะไร  สัจธรรมคืออะไร  สติปัญญาก็คือสัจธรรม

คือมรรคสัจ  อวิชชาคือสมุทัยสัจ  นั่นพังกันตรงนั้นเห็นไหม

นี่ละ  ท่านว่าอริยสัจทำงานท่านทำอย่างนั้น  นิโรธคือความ

ดับทุกข์  ดับมาเป็นลำดับลำดาจนกระทั่งวาระสุดท้ายอวิชชา

พังลงจากใจแล้ว  นิโรธแสดงตัวเต็มที่  ตั้งแต่ขณะนั้นไม่มีอะไร

มาแสดงอีกเลย  นั่นท่านเรียกว่าบริสุทธิ์  บริสุทธิ์ขึ้นมาจาก

อริยสัจ  ๔  นี้ยืนยันได้เลย  พระพุทธเจ้าพระสาวกกี่หมื่นกี่แสน

กี่ล้าน  ๆ  พระองค์ก็ตาม  จะไม่นอกเหนือจากอริยสัจนี้เลย

เพราะฉะนั้น  อริยสัจนี้จึงเป็นเครื่องยืนยัน  ทำผู้ปฏิบัติให้บริสุทธิ์

ได้โดยไม่มีที่สงสัย

        เวลานี้อริยสัจ  ๔  มีไหมที่พวกเราเราจะมาหาตำหนิ

ติเตียนเราว่ามีอำนาจวาสนาน้อยบุญน้อยให้กิเลสกล่อมเอา ๆ

กล่อมทั้งวันทั้งคืนกล่อมอยู่ตลอดเวลา  มันเกินไปชาวพุทธเรา

นั่นน่ะ  ให้มีสติสตังบ้างซิ  ทำไมจึงให้กิเลสกล่อมเอาว่าอำนาจ

วาสนาน้อย  แล้วกิเลสมีอำนาจวาสนามากมาจากไหนเมื่อไร

มันสร้างตัวของมันอยู่ตลอดเวลา  มันไม่เห็นว่ามันมีอำนาจ

วาสนาน้อยบุญน้อย  เวลาเราจะสร้างคุณงามความดีเพื่อปราบ

กิเลส  อย่างน้อยเพื่อตัดภพตัดชาติให้ย่นเข้ามา  ตัดภพตัดชาติ

ให้น้อยลง  เช่นเรามีภพยังจะต้องเกิดอีกอยู่เป็นหมื่น ๆ  แสน ๆ 

ชาติก็ตาม  ด้วยอำนาจแห่งความดีของเราที่ได้สร้างมาโดย

ลำดับลำดานี้จะย่นวัฏวนเข้ามา  ย่นวัฏจักรเข้ามาด้วยอำนาจ

แห่งความดีนี้  จนกระทั่งเข้ามาถึงขั้นเฉพาะขั้นตายตัว  ได้แก่

ถึงขั้นสำเร็จพระโสดา  พอขั้นสำเร็จพระโสดาแล้ว  ท่านว่า

อย่างอ่อนจะมาเกิดในภพในชาตินี้อีกเพียง  ๗  ชาติเท่านั้น

และก็ไม่ตกนรก  ท่ามกลางก็มาเกิดอีก  ๓  ชาติ  ย่นเข้ามาอีก

เอกพีชีมาเกิดเพียงชาติเดียว  ชาติเดียวนั้นอาจจะได้สำเร็จ

มรรคผลนิพพานในชาตินั้นก็ได้  เช่นอย่างพระอานนท์ท่าน

สำเร็จพระโสดามาในปัจจุบันนั้นแล้ว   พอวันจะทำสังคายนา

ท่านก็ได้สำเร็จเป็นพระอรหันต์ขึ้นมาเต็มองค์  นั่นเองพีชี

อาจจะเป็นชาติเดียวนี้ก็ได้  หรือย้อนลงมากลับมาเกิดอีกชาติหนึ่ง

ก็ได้  อย่างไรก็ตาม  ท่านเหล่านี้เป็นผู้ที่แน่นอนที่สุด  ไม่มีที่

จะต้องยืดภพยืดชาติออกไปให้มากมายเลย  สุดท้ายก็ถึงที่สุด

วิมุตติพระนิพพานสังหารทุกข์ทั้งมวลให้ขาดสะบั้นลงโดยสิ้นเชิง

ได้ในธรรมบทว่า  ทุกข์ย่อมไม่มีแก่ผู้ไม่เกิด

         แต่ผู้สร้างบาปนั่นซีเป็นการขยายภพออกไปไม่ใช่

สูญพันธุ์สูญภพ  ขยายออกไปเรื่อย  ๆ  กิเลสมันบอกว่าตายแล้ว

สูญตายแล้วสูญ  ความจริงมันแผ่กระจายภพพันธ์ของมันเพื่อ

จะได้ครอบหัวใจของสัตวโลกต่อไปไม่มีประมาณกาลเวลา

กรุณาท่านทั้งหลายพิจารณานะ  เหล่านี้เป็นคำของศาสดา

องค์เอกมาสอนพวกเรา  กิเลสพวกเราสอนมามากขนาด

ไหน  เราได้รับความล่มความจมจากมันมากเท่าไรแล้ว  ควรจะนำ

มาคลี่คลายพินิจพิจารณาบวกลบคูณหารให้รู้ผลรู้ต้นรู้ปลาย

ของมันบ้างแล้วฟัดเหวี่ยงกัน  เราจะเป็นคนดีขึ้นมา  เราจะมี

ความเย็นขึ้นมาในวันหนึ่ง  ๆ  จนกลายเป็นคนดีมีความสุข

ประจำตัวประจำภพชาติ  และสามารถหลุดพ้นจากทุกข์ทั้งปวงได้

ด้วยความดีของเรา

             วันนี้พูดถึงอริยสัจ  จนกระทั่งถึงอริยสัจสุดท้ายได้แก่

อวิชชาพังไป  นั้นแหละอริยสัจที่ยอดเยี่ยมที่สุด  สมุทัยได้แก่

อวิชชา  มรรคที่ยอดเยี่ยมที่สุดก็คือมหาสติมหาปัญญา  ฟัดกัน

ลงไปขาดสะบั้นไม่มีอะไรเหลือแล้ว  ไม่ต้องบอกว่าเลิศก็เลิศ

และไม่ต้องบอกว่าจะไปเกิดที่ไหนอีกทีนี้  ภพชาติที่เคยเกิดมา

มากน้อยเพียงไรประจักษ์แจ้งในปัจจุบันนี้หมด  ตัวนี้เองเป็นตัว

ที่สร้างภพสร้างชาติมากี่หมื่นกี่แสนกี่ล้าน  ๆ  ๆ  ภพ  คืออวิชชา

ตัวนี้เอง  อวิชชาตัวนี้เอง  ทีนี้พออวิชชาขาดสะบั้นออกไปจาก

หัวใจแล้วจะเอาอะไรมาเกิดอีกที่นี่  ขาดไปหมดไม่มีอะไรเหลือ

ภายในจิตใจ  ท่านว่า  สนทิฏฐิโก  สุดยอด  ประกาศกังวานขึ้นแล้ว

ในหัวใจของผู้ปฏิบัติ  ของผู้สิ้นกิเลสนั้น  จะไปทูลถามพระพุทธ-

เจ้าทำไม่เพราะธรรมะอันเดียวกัน  พระองค์ก็ทรงสอนโดย

สมบูรณ์แล้ว  ไปถามพระพุทธเจ้าอยู่ก็แสดงว่ายังไม่สมบูรณ์ใน

ความรู้นั้น  นี่ก็หมดปัญหาเท่านั้นขณะอวิชชาสิ้นซากลงจากใจ

         จึงขอให้พี่น้องทั้งหลายได้ประพฤติปฏิบัติสัจธรรม  อย่าง

น้อยวันหนึ่ง  ๆ  อย่าให้ละคุณงามความดี  ให้ระลึกถึงบาปถึงบุญ

บ้าง  อย่าไปเข้าใจเหมาเอาแต่บาปไม่มี  บุญไม่มี  นรกสวรรค์

ไม่มี ตายแล้วสูญ  อันนี้จะจมนะ  นี่สร้างความจมไว้กับเจ้าของ

สร้างอย่างนี้แหละชาวพุทธเรา  คนอื่นเขาไม่รู้เรื่องรู้ราวเช่น

อย่างสัตว์เดรัจฉานก็เป็นอีกประเภทหนึ่ง  นี้เราเป็นมนุษย์แท้  ๆ 

เป็นชาวพุทธแท้  ๆ  อย่าให้กิเลสกล่อมใจและเหยียบย่ำทำลาย

หัวใจนัก  ไม่เหมาะสมกับความเป็นพุทธบริษัทของเราเลย

        ในอวสานแห่งการแสดงธรรมนี้  จึงขอพุทธานุภาพ

ธัมมานุภาพ  สังฆนุภาพ  มาปกป้องท่านทั้งหลายให้มีความ

สุขกายสบายใจ  และวันนี้ได้มาเทศน์เป็นธรรมบูชาแด่สมเด็จฯ

ท่าน  ในเบื้องต้นไม่ทันได้กล่าวถึงพระองค์ท่านก็เตลิดเรื่อง

ธรรมไปเลย  เวลานี้จึงขอนอบน้อมบุญกุศลทั้งหลายที่เกิดขึ้น

จากการเทศนาสั่งสอนพุทธบริษัทและการบำเพ็ญของพี่น้อง

ทั้งหลาย  ได้อุทิศถวายแด่พระองค์ท่านโดยสมบูรณ์ทุกประการ

และขอความสวัสดีของพี่น้องทั้งหลายจงมีโดยทั่วกันเทอญ

_________________

มหากัสสปเถรคาถา

มหากัสสปเถรคาถา

         ผู้มีปัญญาเห็นว่าไม่ควรอยู่คลุกคลีด้วยหมู่เพราะเป็นเหตุ

ทำใจให้ฟุ้งซ่านได้สมาธิโดยยาก         การสงเคราะห์ชนต่าง  ๆ  

เป็นความลำบาก  ดังนี้จึงไม่ชอบใจหมู่คณะ  นักปราชญ์ไม่ควร

เกี่ยวข้องกับตระกูลทั้งหลาย  เพราะเป็นเหตุทำใจให้ฟุ้งซ่าน

ได้สมาธิโดยยาก  ผู้ที่เกี่ยวข้องกับตระกูลนั้น  ย่อมต้องขวนขวาย

ในการเข้าไปสู่ตระกูล  มักติดรสอาหาร  ย่อมละทิ้งประโยชน์

อันจะนำความสุขมาให้  นักปราชญ์ได้กล่าวการกราบไหว้

และการบูชาในตระกูลทั้งหลายว่าเป็นเปือกตมและเป็นลูกศร

ที่ละเอียดถอนได้ยาก  บุรุษผู้เลวทรามย่อมละสักการะได้ยากยิ่ง

เราลงจากเสนาสนะแล้วก็เข้าไปบิณฑบาตยังนคร  เราได้เข้า

ไปหาบุรุษโรคเรื้อนผู้กำลังบริโภคอาหารด้วยความอ่อนน้อม

บุรุษโรคเรื้อนนั้นได้น้อมเข้ามาซึ่งคำข้าวด้วยมือโรคเรื้อน

เมื่อเขาใส่คำข้าวลงนิ้วมือของเขาก็ขาดตกลงในบาตรของเรานี้

เราอาศัยชายคาเรือนฉันข้าวนั้นอยู่  ในเวลาที่กำลังฉันและ

ฉันเสร็จแล้ว  เรามิได้มีความเกลียดชังเลย  ภิกษุใดไม่ดูหมิ่น

ปัจจัยทั้งสี่  คือ  อาหารบิณฑบาตที่จะพึงลุกขึ้นยืนรับ  ๑ บังสุกุล

จีวร  ๑  เสนาสนะคือโคนไม้  ๑  ยาดองด้วยน้ำมูตรเน่า ๑

ภิกษุนั้นแลสามารถจะอยู่ในจาตุรทิศได้  ในเวลา  ภิกษุ

บางพวกเมื่อขึ้นเขาย่อมลำบาก  แต่พระมหากัสสปะผู้เป็นทายาท

ของพระพุทธเจ้าเป็นผู้มีสติสัมปชัญญะแม้ในเวลาแก่  เป็นผู้

แข็งแรงด้วยกำลังแห่งฤทธิ์ย่อมขึ้นไปได้ตามสบาย  พระ-

มหากัสสปะผู้หมดอุปาทาน  ละความหวาดกลัวภัยได้แล้ว

กลับจากบิณฑบาตแล้ว  ขึ้นสู่ภูเขาเพ่งฌานอยู่  พระมหากัสสปะ

ผู้หมดอุปาทาน  เมื่อสัตว์ทั้งหลายถูกไฟไหม้อยู่  เป็นผู้ดับไฟ

ได้แล้ว  กลับจากบิณฑบาตแล้ว  ขึ้นสู่ภูเขาเพ่งฌานอยู่   พระ-

มหากัสสปะผู้หมดอุปาทาน  ทำกิจเสร็จแล้ว  ไม่มีอาสวะ  กลับ

จากบิณฑบาตแล้ว  ขึ้นสู่ภูเขาเพ่งฌานอยู่  ภูมิภาคอันประกอบ

ด้วยระเบียบแห่งต้นกุ่มทั้งหลายน่ารื่นรมย์ใจ  กึกก้องด้วย
เสียงช้างร้องน่ารื่นรมย์  ล้วนแล้วด้วยภูเขา  ย่อมทำเราให้ได้ยินดี

ภูเขามีสีเขียวดุจเมฆงดงาม  มีธารน้ำเย็นใสสะอาด  ดารดาษ

ไปด้วยหญ้ามีสีเหมือนแมลงทับทิมทอง  ย่อมยังเราให้ยินดี

ภูเขาอันสูงตระหง่านแทบจรดเมฆ  เขียวชะอุ่ม  เปรียบปานดัง

ปราสาท  กึกก้องด้วยเสียงช้างร้อง  น่ารื่นรมย์นัก   ย่อมยังเรา

ให้ยินดี  ภูเขาที่ฝนตกรดแล้ว  มีพื้นน่ารื่นรมย์  เป็นที่อาศัยของ

เหล่าฤาษี  เซ็งแซ่ด้วยเสียงนกยูง  ย่อมยังเราให้รื่นรมย์  สถานที่

เหล่านั้นเหมาะสำหรับเราผู้ยินดีในการเพ่งฌาน  มีใจเด็ดเดี่ยว

มีสติ  เหมาะสำหรับเราผู้ใคร่ประโยชน์  รักษาตนดีแล้ว  ผู้เห็นภัย

ในวัฏสงสาร  เหมาะสำหรับเราผู้ปรารถนาความผาสุก  มีใจ

เด็ดเดี่ยว  เหมาะสำหรับเราผู้ปรารถนาประกอบความเพียร

มีใจแน่วแน่ศึกษาอยู่  ภูเขาที่มีสีดังดอกผักตบ  ปกคลุมด้วยหมู่เมฆ

บนท้องฟ้า   เกลื่อนกล่นด้วยหมู่นกต่าง  ๆ  ย่อมยังเราให้รื่นรมย์

ภูเขาอันไม่เกลื่อนกล่นด้วยผู้คน  มีแต่หมู่เนื้ออาศัย  เดียรดาษ

ด้วยหมู่นกต่าง ๆ  ย่อมยังเราให้รื่นรมย์  ภูเขาที่มีน้ำใสสะอาด

มีแผ่นหินเป็นแท่งทึบ  เกลื่อนกล่นด้วยค่างมฤคชาติ  ดารดาษ

ไปด้วยสาหร่าย  ย่อมยังเราให้รื่นรมย์  เราผู้มีจิตตั้งมั่น  พิจารณา

เห็นธรรมโดยชอบ  ย่อมไม่มีความยินดีด้วยดนตรีเครื่อง  ๕

เช่นนั้น  ภิกษุไม่พึงทำการงานให้มากนัก  พึงเว้นคนผู้มิใช่

กัลยาณมิตรเสีย  ไม่ควรขวนขวายในลาภผล  ท่านผู้ปฏิบัติเช่นนั้น

ย่อมจะต้องขวนขวายและติดในรสอาหาร  ย่อมละทิ้งประโยชน์

อันจะนำความสุขมาให้   ภิกษุไม่พึงทำการงานให้มากนัก  พึง

เว้นสิ่งที่ไม่เป็นประโยชน์เสีย  เมื่อภิกษุขวนขวายในการงาน

มาก  ก็จะต้องเยียวยาร่างกายลำบาก  ผู้มีร่างกายลำบากนั้น

ย่อมไม่ได้ประสบความสงบใจ  ภิกษุไม่รู้สึกตน  ด้วยเหตุสักว่า

การท่องบ่นพุทธวจนะ  ย่อมเที่ยวชูคอสำคัญตนประเสริฐกว่า

ผู้อื่น  ผู้ใดไม่ประเสริฐ  เป็นพาล  แต่สำคัญตนว่าประเสริฐ

กว่าเขา  เสมอเขา  นักปราชญ์ทั้งหลายย่อมไม่สรรเสริญผู้นั้น

ซึ่งเป็นผู้มีใจกระด้างเลย  ผู้ใดไม่หวั่นไหวเพราะมานะ  ๓ อย่าง

คือ  ว่าเราเป็นผู้ประเสริฐกว่าเขา  ๑  เสมอเขา ๑  เลวกว่าเขา ๑

นักปราชญ์ทั้งหลายย่อมสรรเสริญผู้นั้นแหละว่า  เป็นผู้มี

ปัญญา  มีวาจาจริง  ตั้งมั่นดีแล้วในศีลทั้งหลาย  และว่าประกอบ

ด้วยความสงบใจ  ภิกษุใดไม่มีความเคารพในเพื่อนพรหมจรรย์

ทั้งหลาย  ภิกษุนั้นย่อมเป็นผู้เหินห่างจากพระสัทธรรรมเหมือน

ฟ้ากับดิน  ฉะนั้น  ภิกษุเหล่าใดเข้าไปตั้งหิริและโอตตัปปะไว้

ชอบทุกเมื่อ  มีพรหมจรรย์อันงอกงาม  ภิกษุเหล่านั้นมีภพใหม่

สิ้นแล้ว  ภิกษุผู้ยังมีใจฟุ้งซ่าน  กลับกลอก  ถึงจะนุ่งห่มผ้าบังสุกุล

ภิกษุนั้นย่อมไม่งดงามด้วยผ้าบังสุกุลนั้น  เหมือนกับวานรคลุม

ด้วยหนังราชสีห์ฉะนั้น  ส่วนภิกษุผู้มีใจไม่ฟุ้งซ่านไม่กลับกลอก

มีปัญญาเครื่องรักษาตน  สำรวมอินทรีย์  ย่อมงดงามเพราะ

ผ้าบังสุกุล  ดังราชสีห์ในถ้ำฉะนั้น  เทพเจ้าผู้มีฤทธิ์มีเกียรติยศ

เป็นอันมากประมาณหมื่น  และพรหมทั้งปวง  ได้พากันมายืน

ประณมอัญชลีนอบน้อมท่านพระธรรมเสนาบดีสารีบุตร

ผู้มีปัญญามาก  ผู้มีฌานใหญ่  มีใจตั้งมั่น  เปล่งวาจาว่า ข้าแต่

ท่านบุรุษอาชาไนย  ขอนอบน้อมแด่ท่าน  ข้าแต่ท่านผู้เป็นอุดม

บุรุษ  ขอนอบน้อมแด่ท่าน  ท่านย่อมเข้าฌานอยู่เพราะอาศัย

อารมณ์ใด  ข้าพเจ้าทั้งหลายย่อมรู้ไม่ถึงอารมณ์เหล่านั้นของท่าน

น่าอัศจรรย์จริงหนอ  วิสัยของท่านผู้รู้ทั้งหลายลึกซึ้งยิ่งนัก

ข้าพเจ้าทั้งหลายผู้มาประชุมกันอยู่  ณ  ที่นี้  นับว่าเป็นผู้เฉียบแหลม

ดุจนายขมังธนูก็ยังรู้ไม่ถึง  ความยิ้มแย้มได้ปรากฏมีแก่ท่าน

พระกับปินเถระ  เพราะได้เห็นท่านพระสารีบุตรผู้ควรแก่

สักการบูชา  อันหมู่ทวยเทพบูชาอยู่เช่นนั้นในเวลานั้น ตลอด

ทั่วพุทธอาณาเขต  ยกเว้นแต่สมเด็จพระมหามุนีองค์เดียวเท่านั้น

เราเป็นผู้ประเสริฐสุดในทางธุดงคุณ  ไม่มีใครเทียมเท่าเลย

เราเป็นผู้คุ้นเคยกับพระบรมศาสดา  เราทำคำสอนของพระ-

พุทธเจ้าเสร็จแล้ว  ปลงภาระอันหนักลงแล้ว  ถอนตัณหาเครื่อง

นำไปสู่ภพขึ้นได้แล้ว  พระสมณโคดมผู้ทรงพระคุณหาปริมาณ

มิได้  มีพระทัยนอ้มไปในเนกขัมมะ  ทรงสลัดภพทั้ง  ๓  ออกได้แล้ว

ย่อมไม่ทรงติดอยู่ด้วยจีวร  บิณฑบาต  และเสนาสนะ  เปรียบ

เหมือนบัวไม่ติดอยู่ด้วยน้ำฉะนั้น  พระองค์ทรงเป็นจอมนัก

ปราชญ์  มีสติปฏฐานเป็นพระศอ  มีศรัทธาเป็นพระหัตถ์  มี

ปัญญาเป็นพระเศียร  ทรงพระปรีชามาก  ทรงดับเสียแล้วซึ่ง

กิเลสแลกองทุกข์ตลอดกาลทุกเมื่อฯ

______________

        ศาสนาธรรมของพระพุทธเจ้าในตำราที่แสดงไว้

ไม่มีส่วนใดบกพร่อง       ยังสมบูรณ์บริบูรณ์อยู่ดังที่

เราทั้งหลายได้รู้ได้เห็นอยู่นั้นแล     แต่สิ่งที่บกพร่อง

ก็คือความสนใจที่จะประพฤติปฏิบัติตามหลัก

ศาสนาธรรมนั้น  นับวันเสื่อมลงเสื่อมลง    เมื่อฝ่าย

หนึ่งเสื่อมลง  ฝ่ายหนึ่งย่อมมีกำลังมากขึ้นและ

ผลิตตัวขึ้นมาเพิ่มกำลังขึ้นมาเรื่อย  ๆ  จนถึงกับหา

ขณะเวล่ำเวลาที่ธรรมจะขยับตัวออกไม่ได้เลย

มีแต่โลกล้วน  ๆ  ภายในความสัมผัสสัมพันธ์  และ

ภายในจิตของเราโดยลำพังก็เป็นอยู่อย่างนั้น

                                พระอาจารย์  มหาบัว  ญาณสัมปันโน

    พระปุสสเถระโอวาทแก่ภิกษุทั้งหลายความว่า…

ขอท่านทั้งหลายจงเป็นผู้ว่าง่าย  จงพูดแต่ถ้อยคำ

ที่สละสลวย  มีความเคารพกันและกัน  มีเมตตา

กรุณาต่อกัน  จงสำรวมในศีล  ปรารถความเพียร

มีใจเด็ดเดี่ยวบากบั่นอย่างมั่นเป็นนิตย์  ขอท่านทั้ง

หลายจงเห็นความประมาทโดยความเป็นภัย    และ

จงเห็นความไม่ประมาทโดยความเป็นของปลอดภัย

แล้วจงอบรมอัฏฐังคิกมรรค (มรรคแปด)  เมื่อทำได้

ดังนี้แล้ว  ย่อมจะบรรลุนิพพานอันเป็นทางไม่เกิด

ไม่ตายฯ

